DIBEDAH KELUAR DARAH BEKU DALAM OTAK - PENYANYI KUMPULAN ROCK FAIR, EWAN KINI DIRAWAT DI ICU

Pada Ahad lalu, penyanyi kumpulan rock Fair, Ewan telah menjalani pembedahan mengeluarkan darah beku dalam otak bahagian belakang kepalanya. Ewan kini dirawat di Unit Rawatan Rapi (ICU) Hospital Sungai Buloh selepas pembedahan tersebut.

Isterinya, Zurayati Shabdin, 44, berkata, proses pembedahan memakan masa selama tujuh jam dan keadaan suaminya kini stabil di bawah pemantauan HSB. Menurutnya, kejadian berlaku apabila Ewan atau nama sebenarnya Indra Gunawan Basri, 48, pulang dari menjadi juri pertandingan karaoke di Stadium Kuala Selangor pada Sabtu lalu.

"Sebaik sampai Tanjung Karang di depan rumah emaknya, Ewan keluar kereta dan terlalu lemah hingga dipapah masuk ke rumah maknya. Suami kemudian dibawa masuk ke rumah, dibaringkan dan kemudian disapu minyak di bahagian tengkuk dan bahu. Dia tak boleh berdiri dan badannya juga terhoyong hayang. Kemudian peluh dingin banyak keluar sampai basah baju yang dia pakai," katanya.

Zurayati berkata, keadaan suaminya semakin teruk apabila seluruh badannya kejang, manakala matanya tidak nampak. Ujian CT scan yang dijalankan pada jam 2 pagi mendapati ada pendarahan teruk di bahagian kepala Ewan.

"Saya bersama adik ipar dan emaknya kemudian membawanya ke wad kecemasan Hospital Tanjong Karang dan pemeriksaan doktor mendapati tekanan darahnya tinggi 220/175 dan diberikan ubat. Suami kemudian diberi rehat namun tekanan darah masih tak elok, sekejap naik sekejap turun. Doktor buat keputusan bawa ke HSB untuk buat CT scan (ujian imbasan tomografi berkomputer).

Klik untuk gambar besar

"Kami tiba jam 12 malam dan doktor biarkan dia tidur kerana semasa dalam ambulans dia sudah tak respon apabila doktor panggil namanya. Oksigen pula makin menurun. Kalau buat pembedahan, tempurung kepala dipotong bahagian belakang bagi keluarkan darah beku dan ada yang agak risikonya suami tak boleh bercakap, masalah saraf lumpuh seluruh badan serta pernafasan pun boleh jadi semput.

"Doktor tanya sama ada nak buat pembedahan atau biarkan saja kerana kalau tak dibedah, pendarahan ini akan jadi bengkak dalam kepala dan memang lumpuh sepenuh badan. Dia kena bernafas guna mesin pernafasan. Saya ambil keputusan buat pembedahan dan jam 6 pagi Ahad suami masuk bilik pembedahan dan selesai jam 11.45 pagi," jelasnya.

Menurutnya sehingga kini bacaan darah tinggi suaminya ialah 117-120/75 dan dianggap stabil: "Petang ini doktor kata akan buat scan sekali lagi selepas bedah untuk tengok perkembangan suami sama ada darah dalam otak ada lagi atau makin baik," tuturnya.

Dalam pada itu, Zurayati memberitahu, selain menyanyi, suaminya bekerja sendiri menjadi deejay untuk majlis-majlis perkahwinan atau acara kecil-kecilan.

"Dia juga sering jadi juri jemputan kalau ada pertandingan karaoke atau band. Kalau tiada tawaran, dia kerja kedai makan jadi pembancuh air," katanya yang mempunyai empat anak iaitu Muhammad Alif Izhan, 18, Muhammad Afiq Syahmi, 15, Nur Qaseh Umaira, 11 tahun dan Nur Dhia Adira, 6 tahun, hasil perkahwinan dengan Ewan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - KELUARGA BAHAGIA ABBY ABADI

Bayangkan... jika Memey Suhaiza mahu ke mana-mana, dia akan tinggalkan anaknya Mohamed Darwisz bersama Abby Abadi. Ikatan rapat tersebut jelas menampilkan keikhlasan mereka berdua yang sukar digambarkan dengan kata-kata.

Melihat kehidupan Abby sekarang, teringat kami pada Sabda Rasulullah SAW yang bermaksud
"Sesungguhnya seorang mukmin tercipta dalam keadaan Mufattan (penuh cubaan), Tawwab (senang bertaubat), dan Nassaa' (suka lupa), (tetapi) apabila diingatkan ia segera ingat." Allahu A`lam.

Klik untuk imej besar...

Mohamed Darwisz... manja dengan Abby


LEPAS RINDU SELEPAS TIGA BULAN TERPISAH - ANAK SEMPAT TEGUR YASIN SULAIMAN SEBELUM MASUK MAHKAMAH

Anak-anak kepada penyanyi dan komposer Yasin Sulaiman iaitu Samer, 18 dan Malaika, 14, dilihat hadir bersama bapa saudara mereka, Zain Sulaiman, 50, di Mahkamah Majistret Petaling Jaya pada Rabu bagi memberi sokongan kepada bapanya mereka. Kehadiran anak-anak Yasin itu telah mencuri perhatian.

Mereka ke mahkamah tersebut bagi mengikuti sebutan semula kes Yasin di dua mahkamah berasingan berkaitan tuduhan mengedar dadah jenis ganja dan menanam 17 pokok dalam pasu plastik dipercayai dadah.

Kedua-dua remaja berkenaan tenang sepanjang berada di mahkamah malah dilihat sempat menyapa bapa mereka ketika penyanyi lagu 'Mimpi Laila' itu dibawa masuk ke perkarangan mahkamah.

Klik untuk gambar besar

Samer yang tampil berkemeja putih manakala Malaika berbaju putih dan berseluar hijau turut sempat melambai ke arah media yang hadir membuat liputan sebelum meninggalkan perkarangan mahkamah.

Sebelum ini abang kepada Yasin pernah memberitahu anak-anak penyanyi itu tabah dengan apa yang berlaku. Malah Samer dan Malaika tabah menghadapi dugaan menimpa bapa mereka selain menunggu kepulangan Yasin.

Sementara itu, ketika sebutan semula kes di Mahkamah Majistret, pihak pendakwaan meminta kes itu ditangguhkan bagi membolehkan siasatan lanjut dilakukan berhubung pertuduhan komposer itu berkaitan mengedar dadah jenis ganja seberat 214 gram pada Mac lalu.

Permohonan itu dibuat pendakwaraya, Mohd Asnawi Abu Hanapiah dihadapan Majistret Zhafran Rahim Hamzah dan mahkamah menetapkan 6 Julai ini untuk sebutan semula kes tersebut.

Mengikut pertuduhan itu, Yasin atau nama sebenarnya Muhammad Yasin Sulaiman, 47, didakwa mengedar dadah berbahaya jenis ganja anggaran berat 214 gram di Persiaran Surian Damansara Indah Resort Home, PJU 3, Kota Damansara di sini pukul 5.30 petang pada 24 Mac 2022.

Bagi pertuduhan tersebut, Yasin didakwa mengikut Seksyen 39B (1)(a) Akta Dadah Berbahaya 1952 dan boleh dihukum 39B(2) akta sama yang memperuntukkan penjara seumur hidup atau gantung sampai mati dan jika tidak dihukum mati hendaklah disebat tidak kurang 15 sebatan jika sabit kesalahan.

Dalam pada itu, di Mahkamah Sesyen, Hakim Jamaludin Mat mengekalkan pertuduhan menanam 17 pokok ganja dan menetapkan tarikh sama untuk serahan dokumen berkaitan kes.

Yasin yang diwakili peguam Arif Azmi, Azizul Shariman Mat Yusof dan Yusmadi Yusoff itu didakwa telah menanam 17 pokok dipercayai ganja di dalam pasu plastik yang diperolehi secara terus atau tidak langsung.

Kesalahan itu didakwa pada waktu, tempat serta tarikh sama, yang mana pertuduhan dikemukakan mengikut Seksyen 6B(1)(a) Akta Dadah Berbahaya 1952 yang boleh dihukum dibawah Seksyen 6B(3) akta sama Kanun Keseksaan yang memperuntukkan penjara seumur hidup dan sebatan tidak kurang daripada enam kali jika sabit kesalahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MELAWAT LEPAS AJL35 TAK KESAMPAIAN - KAKA AZRAFF IMBAU KENANGAN BERSAMA NENEK

Penyanyi Kaka Azraff telah meluahkan rasa terkilan hasratnya melawat selepas selesai malam kemuncak Anugerah Juara Lagu yang ke-35 (AJL35) yang berlangsung pada malam, Ahad tidak kesampaian apabila neneknya iaitu Yang Asmah Long, 92, telah menghembuskan nafas terakhirnya pada Khamis.

"Alhamdulillah, Allah permudahkan segala urusan Uwan untuk bertemu dengan penciptaNya. Sangat tenang. Kaka masih terkejut, sebab Kaka tak sempat jumpa Uwan. Hari-hari cakap rindu, tapi Kaka busy, tak sempat.

"Ingat lepas AJL nak jumpa Uwan, tapi Uwan pergi dulu pada hari Isra Mikraj. Ya Allah, kau ampunkanlah segala dosanya. Kau tempatkan dia bersama orang-orang yang beriman. Insya-Allah, kami akan menyusul nanti. Al-Fatihah," katanya.

Dalam pada itu, Kaka meluahkan rasa syukur apabila segala urusan pengebumian arwah berjalan dengan lancar dan mengakui dirinya masih terkejut dengan berita tersebut.

Klik untuk gambar besar

Kaka turut memberitahu, pemergian nenek yang mesra disapa sebagai Uwan itu benar-benar memberi kesan yang mendalam kepada dirinya. Mempunyai hubungan yang sangat rapat sejak kecil, Kaka menerusi muat naik di laman Instagram memberitahu dia sentiasa mengikut ke mana sahaja neneknya pergi.

Menganggap arwah seorang yang mahukan kesempurnaan, penyanyi berusia 32 tahun ini mendedahkan neneknya akan memastikan setiap tetamu yang datang ke rumah dijamu dengan makanan.

"Gambar kenangan Uwan bersama sahabat baiknya. Masa kecil, Kaka akan ikut ke mana saja Uwan pergi. Marhaban, kelas agama, kenduri kahwin, tahlil, terawih, jalan-jalan petang semua Kaka ikut.

"Bila Kaka dah besar, Kaka busy sikit. Bila melawat Uwan, dia mesti ajak tidur dengan dia. Kenangan terindah Kaka bersama Uwan. Seorang nenek yang perfect! Sebab Arwah seorang perfectionist.

"Rumah tak pernah tak ada makanan. Bila orang datang, mesti jamu makanan. Mesti suruh orang makan. Siapa kenal mak cik Yang, mereka tahu Insya-Allah," kongsi Kaka.

Kaka atau nama sebenarnya Nor Atiqa Noor Azraff ini turut berkongsi foto kenangan arwah bersama sahabat baiknya di Instagram pada Jumaat dan ruang komen dipenuhi dengan ucapan takziah daripada netizen dan rakan selebriti.

Allahyarham juga merupakan ibu kepada ratu rock Malaysia iaitu Ella Aminuddin yang turut berkongsi berita sedih itu di laman Instagram miliknya. Menurut Ella, arwah ibunya meninggal dunia akibat sakit tua di kediamannya yang terletak di Teluk Gadong, Klang pada awal pagi Khamis.

www.myartis.com / Sumber & foto: mStar, Instagram Kaka Azraff & Ella Aminuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKALI LAFAZ - DANIAL KINI SUAMI YASMINE

Pada jam 10 pagi tadi, penyampai radio Danial Zaini, 29, telah pun selamat bernikah dengan wanita pilihannya Yasmine Umira Yahya, 29, dengan sekali lafaz di Timorra Avanue, Kuantan, Pahang.

Pasangan itu dinikahkan bapa pengantin perempuan, Yahya Abdul Rashid dengan disaksikan hampir 100 tetamu termasuk ahli keluarga, rakan artis dan saudara terdekat.

Yasmin menerima mas kahwin RM22.50 dan wang hantaran berjumlah RM 17, 777.77, seutas rantai emas dan sebentuk cincin. Dia turut menerima sembilan dulang hantaran berbalas tujuh dulang daripada pihak lelaki.

Dalam majlis tersebut, Danial dan Yasmine mengenakan busana akad nikah hasil sentuhan Amzar Atelier dan busana songket mewah daripada Man Kajang. Lebih istimewa, majlis turut diberi kejutan dengan pelancaran lagu terbaru Danial berjudul 'Hati' yang di tulis khas oleh Danial sendiri.

Klik untuk gambar besar

Dalam pada itu, Danial akui cukup lega apabila hari bahagia mereka tiba juga selepas pelbagai dugaan dilalui sepanjang bertunang selama tujuh bulan.

"Sejujurnya ini adalah pengalaman yang indah dan sangat dinantikan. Banyak rakan rakan artis saya terkejut dan tak menyangka saya sudah bergelar suami hari ini. Pelbagai dugaan telah kami hadapi ketika tempoh pertunangan.

"Saya sangat terharu dengan sokongan mereka yang sudi menjadikan majlis pada hari ini sangat meriah. Ribuan terima kasih saya ucapkan kepada semua terutamanya kepada pihak penaja," katanya.

Pasangan mengikat tali pertunangan pada 25 Disember 2021 namun memutuskan untuk merahsiakan perkara itu daripada pengetahuan ramai. Ia demi menjaga privasi Yasmine serta keluarga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUARA BBB 2019: "REZEKI ANAK KEDUA YANG AKAN LAHIR JULAI NANTI" - SHUK

Super Bintang Bersama Bintang 2019 (BBB 2019) yang berlangsung di Sri Pentas 2, Plaza Alam Sentral, Shah Alam, malam semalam telah melabuhkan tirainya dengan menobatkan pelawak, penyampai radio Hot FM dan pengacara Shuk Sahar, 33, sebagai juara sekali gus memenangi hadiah wang tunai RM100,000.

Shuk atau nama sebenarnya Mohammad Shukri Mohammed Sahar mengetengahkan sketsa drama 'Nur 2' yang popular dan kini sudah berakhir episodnya di TV3 baru-baru ini.

Membawakan watak Ustaz Adam dalam persembahan komedinya, Shuk berganding dengan Jihan Muse sebagai Nur serta Azhan Rani yang popular dengan watak Ustaz Syed Hamadi. Mengulas dirinya yang dilabel sebagai 'Raja Parodi', Shuk menerima dengan positif gelaran itu dan bersyukur.

"Saya anggap kemenangan ini sebagai rezeki anak kedua yang akan lahir pada Julai nanti. Kini, isteri saya hamil enam bulan dan kami mungkin akan dikurniakan seorang lagi anak perempuan. Saya juga merancang untuk bawa keluargake umrah.

Klik untuk gambar besar

"Sebenarnya sudah lama saya buat percaturan untuk mendapatkan Jihan Muse. Dari segi idea, saya sudah berbincang dengan Jihan. Konsepnya adalah sketsa yang diparodikan. Kebetulan juga drama 'Nur 2' sedang hangat, jadi ia masa yang sesuai untuk mempersembahkannya.

"Sebenarnya, Jihan banyak membantu saya dalam persembahan ini. Kami banyak berkongsi idea termasuk soal jalan cerita sehinggalah pemilihan lagu untuk dinyanyikan. Saya sangat berterima kasih dengan Jihan, begitu juga pelakon Azhan Rani yang sudi muncul dalam sketsa komedi ini," katanya.

Kemenangan Shuk itu sekali gus mengetepikan empat pelawak lain iaitu Achey (Nasir Hamzah), 33, Sharif (Sharif Kadir Doli Shatif), 29, Mamak Puteh (Mohamad Ikhtiarudin Naina Mohamad), 34, dan Chiwan (Mohd Azwan Sabri), 33.

Pada acara kemuncak itu, Achey bergandingan dengan teman baiknya, Black, manakala Chiwan pula memilih tampil bersama sifunya, Afdlin Shauki. Sementara itu, Mamak Puteh beraksi dengan Fikry Ibrahim, manakala Sharif Zero menjemput Heliza Helmi.

Program BBB 2019 disiarkan selama lapan minggu di TV3 dengan kesemua peserta bertanding kali ini pernah menang RM10,000 setiap minggu. Achey yang turut diramal juara sebelum ini, pernah menang sebagai juara mingguan sebanyak tiga kali ini dan membawa pulang RM30,000.

Persembahan peserta diadili juri tetap iaitu Saiful Apek dan Mark Adam mewakili 60 markah, manakala 40 peratus lagi ditentukan undian penonton menerusi laman sesawang: www.xtra.com.my/BBB2019.

Pentas Super BBB 2019 menyaksikan setiap peserta diberi cabaran beraksi bersama selebriti pilihan masing-masing bagi memantapkan lagi persembahan terakhir mereka.

Menampilkan penyanyi dan pelakon Elly Mazlein atau mesra dengan panggilan Kak Lina Pom Pom sebagai pengacara, BBB 2019 menyaksikan peserta bukan hanya mempersembahkan jenaka, malah turut diwajibkan menyelitkan mesej positif dalam sketsa masing-masing.

www.myartis.com / Sumber & foto: Harian Metro, Berita Harian & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UQASHA: "RASA MACAM NAK PAKAI TUDUNG BALIK... KENA ISTIQOMAH DULU, NANTI KENA KECAM"

Baru-baru ini, pelakon Uqasha telah memuatnaik sebuah video di akaun Tik Tok miliknya dimana dia memakai abaya dan tudung yang diterima sebagai hadiah.

Dalam pada itu, tunang kepada pelakon Kamal Adli ini ada meluahkan hasrat ingin memakai tudung semula. Tetapi sebelum berbuat demikian, katanya, dia kena istiqomah dahulu. Ini kerana, kalau tidak dia bakal menerima kecaman.

"Cantiknya abaya dan tudung ni, rasa macam nak pakai tudung balik... Tapi kena istiqomah dulu, kalau tak nanti kena kecam," kata Uqasha di Tik Tok.

Klik untuk gambar besar

Perkongsian Uqasha itu telah menjadi perhatian orang ramai. Melihat di ruangan komen video tersebut, ia dibanjiri dengan kata-kata positif dari peminat yang mendoakan agar satu hari nanti akan terbuka hati Uqasha untuk bertudung semula.

Buat masa ini, video hantaran Uqasha di Tik Tok itu telah meraih lebih 50,000 tanda suka dan 1700 lebih komen dari peminatnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROSYAM NOR: "SAYA TIDAK BERMINAT UNTUK AMBIL PEDULI... BUKAN MASALAH SAYA"

"Saya tak mahu mengeruhkan lagi keadaan dengan mencampuri pertikaian membabitkan Syamsul dengan Aaron. Saya juga tidak berminat untuk ambil peduli mengenai isu. Ada baiknya saya teruskan penggambaran seperti diminta pihak produksi.

"Ketika bekerja saya tidak ambil tahu hal orang lain. Bila sampai dekat set penggambaran saya akan berlakon, jadi apa yang terjadi atau ada dengar-dengar mengenai perkara lain saya tidak peduli. Saya tidak mahu campur-adukkan kerja saya dengan masalah-masalah produksi.

"Konflik yang berlaku itu adalah masalah produksi dan bukannya masalah saya. Kenapa perlu sampai terganggu pula? Dalam hidup ini bukan semua yang kita mahukan boleh dapat. Ada perkara yang kita rancang tidak sempurna.

"Kalau tidak sempurna, kita mohon pada Allah dan habiskan saja kerja kita. Sebagai contoh, kalau bercinta tidak semestinya akan berakhir dengan perkahwinan. Kalau berkahwin sekalipun tidak semestinya akan kekal."

Klik untuk gambar besar

Itulah jelas pelakon dan penerbit, Datuk Rosyam Nor, 56, yang tidak mahu masuk campur terhadap masalah yang berlaku dalam produksi filem 'The Original Gangster' terutama mengenai konflik pengarahnya, Syamsul Yusof dengan pelakon Datuk Aaron Aziz yang digugurkan.

Hanya berfikir datang ke lokasi bagi menunaikan tanggungjawab, Rosyam yang juga pelakon filem itu berkata, sesiapa yang ada di set penggambaran, itulah pasangan yang akan dia berlakon bersamanya dan apa yang berlaku adalah perkara di luar jangkaan, namun tidak sesekali mengganggu proses penggambaran.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HARI JADI ERRA FAZIRA KE 36...

Gambar-gambar majlis hari jadi Erra Fazira yang ke 36 di Shah Alam, Selangor. Erra kelihatan ceria di majlis tersebut sambil ditemani oleh Emran dan anaknya Aleesya.kredit to: KepakAyam(\__/)(='.'=)(")_(")www.myartis.com 2010


AISAR KHALED BUAT LAPORAN POLIS SELEPAS DIANCAM BUNUH

"Terlalu banyak kes ugut dan sebagainya sejak kebelakangan ini. Saya sendiri pun tak kenal siapa individu di sebalik topeng tersebut. Jadi untuk tidak mahu kusutkan kepala dan ganggu emosi selain demi keselamatan diri dan keluarga, saya terus buat laporan polis semalam.

"Biar pihak terbabit yang siasat dan selesaikan," itulah kata pelakon dan personaliti media sosial, Aisar Khaled yang memaklumkan dia mengambil tindakan membuat laporan polis demi keselamatan nyawanya selepas diugut dan diancam bunuh oleh individu tidak dikenali dalam laman sosial.

Kata Aisar, dia nekad membuat laporan polis semalam ekoran tidak tahan dengan ancaman dan ugutan bunuh yang diterimanya daripada seorang lelaki tidak dikenali dalam Instagram. Menerusi hantaran dalam Instagram, Aisar, 22, turut berpesan kepada semua agar segera membuat laporan polis jika menerima nasib sepertinya.

Klik untuk gambar besar

"Kalau selalu dapat mesej yang mengganggu emosi kita, terus sahaja buat laporan polis atas keselamatan anda. Buat netizen pula, jagalah kata-kata dan perbuatan kita takut nanti jadi semula pada keluarga sendiri. Ramai yang bunuh diri atau kemurungan dan sebagainya kerana kata-kata anda semua," tulisnya.

Terdahulu, pelakon drama bersiri 'Chandelier' itu memuat naik laporan polis yang dilakukannya semalam selain berkongsi video ugutan bunuh daripada seorang lelaki bertopeng yang langsung tidak dikenalinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"LUBANG DIA GALI TAK MAMPU NAK TUTUP, SAYA BANTU" - FOUZIAH GOUS TERKILAN RAKAN ARTIS GAGAL BAYAR HUTANG

"Saya bukan tolong dia puluhan ribu tetapi dengan jumlah ratusan ribu ringgit, enam angka. Dalam ramai-ramai orang yang saya tolong ada seorang ini yang paling saya sedih dan terkilan. Saya sudah tolong dia untuk menutup lubang-lubang yang dia telah buat (hutang dengan pihak lain). Lubang dia gali yang tak mampu nak tutup, saya telah bantu dia.

"Orang itu bukan daripada kalangan kawan baik saya pun. Bukan hendak membuka aib sesiapa apatah lagi dia juga berkecimpung dan mencari rezeki dalam bidang yang sama. Sebelum bagi pinjam, saya berbincang dengan suami terlebih dahulu kerana jumlah tersebut sangatlah banyak."

Itulah kata pengacara dan pelakon, Datin Fouziah Gous, 40, yang tersinggung dengan sikap rakan selebriti yang pernah dibantu dari segi kewangan namun mengelak daripada membayar hutang yang difahamkan mencecah ratusan ribu ringgit.

Klik untuk.gambar besar

Jelas ibu kepada dua cahaya mata itu, rakan selebriti terbabit bukan berada dalam kalangan teman baiknya. Dalam pada itu, Fouziah turut berkongsi lanjut mengenai tindakan seterusnya berhubung isu berkenaan, dimana pelakon itubbbbbb menyerahkannya pada peguam untuk menghubungi individu itu namun tidak berjaya.

"Kepada pihak berkenaan, saya terkilan dengan sikap anda. Kalau saya nak dedahkan siapa dia memang mudah, tapi bukan itu yang saya akan lakukan. Saya tolong dengan seikhlas hati. Saya dan pihak peguam pun ada buat surat (perjanjian), dalam surat tu tiada minta pun untuk bayar bunga.

"Cuma saya minta dia nanti kalau ada masa buatlah beberapa 'content' di media sosial. Namun dia tidak memberikan kerjasama dan tiada maklum balas langsung. Masa tengah susah setiap hari telefon saya, kadang tengah malam dia telefon. Dia seorang lelaki dan tak manis la malam-malam telefon saya.

"Saya follow media sosial dia, kadang-kadang nampak dia selalu buat 'live' dekat TikTok. Tapi suruh buat kerja saya yang bagi itu tak buat pun. Peguam saya telefon pun dia buat diam sahaja.

"Mengikut peguam saya, sebanyak mana yang saya bagi boleh buat dia jatuh muflis. Rezeki dan silaturahim itu sangat penting," katanya lagi yang berharap individu berkenaan dapat menjelaskan hutangnya seperti mana mengikut perjanjian yang dipersetujui.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PUNCA ORANG KETIGA..." - BEKAS ISTERI AMAN RA LEGA SUDAH BERCERAI SETAHUN LALU

"Semuanya sudah selesai. Saya sangat excited sebab masalah ini berlarutan telampau lama. Kini boleh dikatakan saya rasa lebih baik daripada sebelum ni... terima dengan hati terbuka serta lebih tenang," itulah kata Natiqah Rahmat yang mengakui dia dan penyanyi rap, Aman Ra sudah bercerai setahun lalu.

Bekas isteri Aman Ra meluahkan rasa lega, tenang dan teruja selepas proses penceraian mereka yang tertangguh selama lebih setahun akhirnya selesai. Menurut Natiqah, 33, lafaz cerai secara taklik yang dibuat pada 29 Mac 2020 akhirnya disahkan mahkamah pada 5 Ogos lalu.

Bercerita tentang punca perpisahannya dengan penyanyi rap itu, Natiqah mendakwa rumah tangganya sudah tidak mampu diselamatkan selepas kehadiran orang ketika.

"Punca sebenar cerai adalah kerana orang ketiga sehingga menjadi melarat dan mendatangkan masalah. Kami try hard untuk cari jalan penyelesaian, tapi akhirnya nampak tak sehaluan. Masing-masing dah jadi orang berbeza, jadi jalan terbaik adalah bercerai," jelasnya.

Klik untuk gambar besar

Bagaimanapun ibu kepada dua cahaya mata ini berkata fokusnya kini adalah untuk memastikan anak-anak membesar dengan baik. Ujarnya, dia dan Aman Ra atau nama sebenarnya Aman Jamaluddin, 34, akan mengenepikan ego masing-masing supaya penceraian mereka tidak memberi kesan kepada anak-anak.

"Anak di bawah jagaan saya, dia ada datang juga tengok anak. Saya tak ada masalah kalau dia nak jumpa anak-anak sebab kedua-duanya sedang membesar," ujar Natiqah yang dikurniakan sepasang cahaya mata iaitu Ratu Raiqa, 3 dan Tuah Khalifa yang kini berusia 2 tahun, hasil perkahwinannya dengan Aman Ra.

Tambah Natiqah dia juga sudah 'move on' daripada masalah yang berlaku dengan bekas suami demi membina kehidupan baharu yang lebih baik. Sementara itu usaha untuk mendapatkan kenyataan Aman Ra atau nama sebenarnya Aman Jamaluddin tidak berhasil.

"Alhamdulillah hubungan kami okey, tak macam sebelum ni. Emosi pun dah okey... moving forward dan boleh uruskan secara matang. Sekarang secara perlahan-lahan nak bina semula kehidupan dan melakukan perkara baharu yang lebih positif. Kalau kita beri vibe positive, anak-anak pun akan positif sebab benda tu memupuk harmoni," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - TOMOK DAN ANAKNYA ARRIANSHAH

Gambar anak Tomok yang bernama Arrianshah Akid, yang kini berusia hampir sembilan bulan. Nampaknya, anak dan bapa mempunyai gaya dan citarasa yang sama iaitu sama-sama berambut pendek. Heh.

Untuk info, hingga kini Tomok telah berkecimpung dalam bidang seni hampir 14 tahun lamanya (sejak 1999). Dan kata Tomok, cintanya terhadap seni suara dan bidang lakonan tak pernah padam... sama seperti kasih sayangnya terhadap Arrianshah.

Klik untuk imej besar...


"JIKA INGIN KEKAL RELEVAN, KENA TERIMA KRITIKAN" - AMIR UKAYS

"Saya sendiri tidak mempunyai sebarang masalah untuk menerima kritikan dan teguran daripada juri profesional mahupun peminat walaupun sudah berada dalam industri hampir 25 tahun," demikian kata Amir Ukays, 46, yang berpendapat penyanyi berpengalaman sepertinya perlu terbuka terhadap kritikan jika ingin kekal relevan dalam industri muzik.

Menurut Amir, segala pandangan dan kritikan perlu diambil positif kerana sebagai seorang artis proses pembelajaran itu akan tetap ada sejajar dengan perubahan landskap industri muzik.

"Pandangan atau kritikan itu kita perlu ambil positif dan jangan cuba berlagak hebat kerana ia tidak akan membawa ke mana-mana," ujarnya.

Dalam pada itu, Amir berkata, dia bersyukur dapat menyertai program berkenaan selepas terpaksa menolak tawaran semasa musim pertama tahun lalu.

Jelas Amir, dia melihat Gegar Vaganza adalah platform terbaik untuknya kembali aktif dan bersedia dengan cabaran dalam program itu.

"Sebelum ini saya terpaksa menolak kerana jadual kerja yang tidak mengizinkan, Alhamdulillah tahun ini masih diberi peluang untuk beraksi.

"Saya masih aktif dalam bidang seni cuma jarang muncul dalam program televisyen dan akan menggunakan platfrom ini untuk memberitahu peminat saya ada dan akan memberikan persembahan terbaik," jelasnya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


2 KALI TUNDA - ANAK SULUNG MAS ANIZAN AKHIRNYA SELAMAT BERNIKAH

Anak sulung pelakon era 1990-an, Mas Anizan Mohamed Shahid, iaitu Mas Aliza Ali, telah pun selamat diijabkabulkan dengan jejaka pilihan hati di Pejabat Agama Islam Daerah Shah Alam, Jumaat lalu, selepas dua kali ditunda berikutan Perintah Kawalan Pergerakan (PKP).

Dengan sekali lafaz, Mas Aliza sah bergelar isteri kepada juruterbang, Faruq Azran. Berkongsi kegembiraan, Mas Anizan, berkata perancangan acara nikah dibuat seminggu sebelum majlis berlangsung.

"Selepas majlis akad nikah dibenarkan di Selangor sejak 1 Julai lalu, saya mula memikirkan cara untuk mempercepatkan majlis ini. Namun, hanya tiga orang dibenarkan hadir iaitu pengantin lelaki dan wanita serta anak kedua saya, Mohd Masli Daniel Ali sebagai wali. Saya hanya menunggu dalam kereta kerana mematuhi prosedur operasi standard (SOP) ditetapkan," katanya.

Mas Anizan berkata, mengikut perancangan, majlis pertunangan dan pernikahan dirancang pada 21 Mac lalu: "Kemudian kami menganjak majlis itu kepada 12 Jun lalu. Akhirnya, hanya majlis nikah dapat dilakukan. Kita utamakan akad nikah, majlis resepsi menyusul apabila segala-galanya reda dan kita dibenarkan menganjurkan acara keraian," jelasnya.

Mas Anizan berkata, hanya cincin dan gelang tangan menjadi tanda termeterainya pernikahan mempelai. Busana disediakan oleh pereka fesyen, Man Kajang Bridal Boutique.

"Selepas majlis pernikahan, pasangan pengantin pulang ke rumah untuk mengabadikan foto kenangan. Pelamin bunga telur ringkas disediakan.

"Tidak mengapalah, asalkan sudah sah ikatan suami isteri. Dengan keadaan semasa dan serba-serbi ada kekangan, kita tidak dapat buat apa-apa," ujarnya.

Ditanya perasaan melepaskan anak sulungnya yang disapa sebagai Baby membina keluarga sendiri, pelakon kelahiran Teluk Intan, Perak itu mengaku bercampur baur.

"Sedih ada, bahagia dan gembira pun bertandang. Sedih kerana saya sudah sah menyerahkan tanggungjawab sebagai ibu kepada menantu. Namun, saya yakin Faruq dapat menjaga Baby dengan baik.

"Paling menyeronokkan apabila bertambah ahli keluarga baharu. Insya-Allah, selepas lebih setahun mereka berkenalan, saya yakin Faruq boleh membahagiakan Baby," katanya.

Selain Mas Aliza dan Mohd Masli Daniel, Mas Anizan juga memiliki seorang lagi anak iaitu Ariana Marissa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES DADAH - EZAD LAZIM TIDAK 'DI PENJARA' SELEPAS BAYAR DENDA

Ezad Lazim terlepas daripada hukuman penjara sembilan bulan (sekiranya gagal membayar denda) apabila dia membayar denda sejumlah RM3,500 selepas didapati bersalah memiliki dadah jenis syabu seberat 0.30 gram pada 19 November 2014.

Selain denda, dia juga diarah berada di bawah pengawasan Agensi Anti Dadah Kebangsaan (AADK) selama dua tahun.

Majistret Nurul Izzah Hassan Basri telah menjatuhkan hukuman tersebut di Mahkamah Majistret Selayang semalam mengikut Seksyen 12 (2) Akta Dadah Berbahaya 1952 dan 15 (1) (a) akta yang sama.

"Alhamdulillah semuanya sudah selesai dan denda pun telah saya bayar di mahkamah dan pengawasan polis selama dua tahun saya terima dengan hati terbuka," ujar Ezad atau nama sebenarnya Mohd Rohaizad Mohamad Lazim.

Tambah penyanyi itu, dia menerima hukuman tersebut dengan hati terbuka dan berharap akan menjadi pengajaran kepadanya.

Untuk rekod, Ezad sebelum itu telah ditangkap berhampiran Kompleks Selayang Mall pada 19 November 2014. Hasil pemeriksaan air kencing mendapati dia positif dadah jenis syabu.

Sumber: Mstar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU PENGAMBILAN ANAK ANGKAT - DATUK SITI NURHALIZA BERI PERJELASAN

Datuk Siti Nurhaliza ada memuat naik satu gambar mengenai isu ingin mengambil anak kepada mangsa nahas Duke tempoh hari sebagai anak angkatnya di laman IG.

Isu ini timbul apabila ada sebuah blog membangkitkan spekulasi tersebut tanpa mendapat jawapan yang sahih daripada pihak Datuk Siti sendiri.

Ia bermula apabila ada seorang pengguna facebook memuat naik video anak mangsa yang bernama Nur Firuza Amira. Video yang berdurasi selama 6 saat itu menyatakan bahawa anak mangsa ini ingin bertemu dengan Datuk Siti Nurhaliza.

Klik gambar untuk size besar

Selepas video tersebut tersebar dan menjadi viral maka wujudlah spekulasi dimana Datuk Siti ingin mengambil mereka sebagai anak angkat. Ia sekali gus memberi kesan kepada niat Datuk Siti.

"In shaa Allah, niat saya ingin bertemu kedua anak ini..selebihnya kita serah pada Allah yang Maha Bijaksana & Maha Mengetahui..

"Blogger-blogger tersayang, adakala kami bimbang dengan tajuk-tajuk berita, cerita-cerita rekaan meski hanya pada tajuknya, pengisian yang tak tahu betul salahnya dan akhir sekali, pihak Dato' Siti sendiri dihujani pertanyaan.

"Saya dah selalu beritahu hal ini, mungkin sekarang sudah ramai pembaca blog yang cerdik- tidak hanya membaca tajuk atau tak mempercayai rumours.

"Dato' Siti sendiri ada instagram beliau sendiri, jika ada yg hendak dikhabarkan tentulah ada sahihnya dari pihak beliau.

"Hormati situasi, keadaan, keluarga, orang lain, pekalah saudara saudari. Sensasi tak bawa kita ke mana-mana, apatah nanti andainya tidak benar. Untuk berbuat baik banyak caranya.. InshaAllah," ujarnya di laman IGnya.

Namun, masih ada lagi peminat yang salah anggap dengan niat beliau melalui komen-komen yang diberikan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AIDIL ZAFUAN NASIHAT BEKAS ISTERI JANGAN ASYIK CARI SALAH

Janganlah asyik cari salah sehingga memburukkan isterinya Zarema Zainal dengan dakwaan menjadi punca dia tidak menjenguk dua orang anaknya sejak mendirikan rumah tangga. Demikian nasihat Aidil Zafuan buat bekas isteri Rita Rudaini yang didakwanya asyik memburukkan dirinya.

"Sebagai seorang suami, saya perlu mempertahankan isteri saya daripada tuduhan-tuduhan yang dilemparkan Rita kepada pihak media.

"Dengan penjelasan ini, diharap ia sedikit sebanyak dapat membersihkan nama baik saya dan isteri yang selama ini sering dikecam masyarakat," ujar Aidil kepada media.

Jom kita ikuti penjelasan Aidil itu:

MEDIA: Betul ke Zarema tidak benarkan kamu berkomunikasi dengan Rita seperti yang Rita perkatakan?

AIDIL: Saya sebenarnya terkejut apabila Rita mengaitkan isteri saya (Zarema) dalam masalah kami. Apabila dah jadi macam ini saya perlu mempertahankan isteri saya yang tidak ada kena mengena pun dengan perkara ini.

Selama ini isteri saya tidak pernah menghalang saya untuk berjumpa dengan anak-anak. Saya terkejut apabila Rita menuduh isteri saya pula menyekat (block) aplikasi WhatsApp dan WeChat saya agar tidak dapat berhubung dengannya. Rasanya tuduhan Rita itu sudah melampau. Andai kata memang benar WhatsApp dan Wechat disekat, SMS (sistem khidmat pesanan ringkas) kan ada? Kenapa dia  tak boleh SMS atau telefon saya terus?

Apabila Rita membuat kenyataan kepada media, ia telah memburukkan nama baik isteri saya yang mana dia turut dihentam oleh orang ramai di laman sosial.

MEDIA: Rita juga berkata sejak Aidil berkahwin dengan Zarema pada Mac lalu, Aidil langsung tak jenguk anak-anak?

AIDIL: Diakui memang sejak berkahwin ini, saya tidak berkesempatan berjumpa dengan anak-anak kerana saya kini menetap di Johor. Sebab itu saya jarang jumpa anak-anak.

Tetapi saya ada tanya khabar mereka kepada Rita. Dia yang tidak balas mesej saya. Masa anak saya, Arjuna sakit pun dia tidak beritahu. Saya dapat tahu pun selepas Rita memuat naik gambar anak di Instagram dan apabila saya mesej dia tanya betul ke anak masuk hosiptal? Dia tak jawab pun.

MEDIA: Oh... Iya ke? Aidil bengang dengan sikap Rita itu?

AIDIL: Sebagai ibu kepada ana-anaknya,  dia mesti beritahu saya apa-apa masalah berkaitan dengan anak-anak. Tetapi dia buat tak tahu sahaja. Dan kemudian lain pula jadinya apabila orang hentam dan tuduh saya langsung tidak pedulikan anak. Kenapa dia mesti burukkan nama saya?

Itu yang membuatkan saya lagi geram. Di mahkamah, saya mengalah dan beri hak penjagaan anak-anak kepada dia. Tetapi apabila anak sakit, dia tak cakap apa-apa pun kepada saya.

MEDIA: Kesal dengan tindakan Rita?

AIDIL: Saya memang kesal dengan sikapnya yang tidak sudah-sudah mahu memburukkan saya. Saya menghubungi kamu (mStar Online) pun bukan sengaja mahu cari publisiti. Saya tak ada tempat untuk luahkan perasaan. Saya bukannya artis.

Tetapi apabila nama saya tidak sudah-sudah diburukkan dan sekarang ini dia mahu babitkan Zarema sekali, rasanya ia agak melampau. Dari dulu sampai sekarang dia selalu memburukkan nama saya. Pada hal isteri saya tidak masuk campur tentang perkara ini.

MEDIA: Bagaimana dengan isu nafkah anak-anak?

AIDIL: Kalau nak tahu, ada masanya Zarema yang tolong masukkan nafkah anak-anak (bank-in) kerana saya sibuk dengan kerja. Tak kisahlah orang nak cakap saya bapa yang bertanggungjawab atau tidak. Biar Allah yang menilaikannya. Sudah-sudahlah nak memburukkan saya. Biarkan saya dengan kehidupan baru.

Jika benarlah dia masih tidak berpuas hati dengan saya kononnya saya tidak bertanggungjawab terhadap anak-anak, tunjuk buktinya. Saya dah penat dah asyik kena cacian daripada orang sahaja.

MEDIA: Adakah Aidil akan mengambil sebarang tindakan terhadap Rita berkenaan isu ini?

AIDIL: Tuduhan itu lebih ditujukan kepada isteri saya. Sekiranya isteri mahu mengambil tindakan, terpulang kepada dia.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


RANCANG KAHWIN USIA 25 TAHUN - ZIZAN REDA BELUM BERTEMU JODOH MESKIPUN HAMPIR 40

Masih belum bertemu jodoh sehingga sekarang meskipun usia kian menghampiri angka 40, pelakon dan pelawak Zizan Razak atau nama sebenarnya, Muhd. Razizan Abdul Razak, 38, reda dengan takdir kehidupannya.

Zizan berkata, melihat beberapa kenalan wanita yang pernah dikaitkan dengan dirinya kini sudah berumah tangga, dia turut berbahagia. Jelas pelakon yang cukup popular menerusi filem 'Abang Long Fadil' itu, dia percaya dengan aturan Ilahi tentang jodoh.

"Saya punya rancangan sebenarnya nak kahwin usia 25 tahun. Saya tengok mereka yang pernah dikaitkan dengan saya bahagia dengan kehidupan, saya pun turut berasa bahagia buat mereka. Tiadalah saya nak tertekan semata-mata jodoh belum sampai. Kerjaya masih berjalan dan di situ saya lepaskan tekanan.

"Ada juga niat nak berkahwin sebelum ini tapi tak menjadi dan saya anggap itu semua adalah kerja Allah. Allah tak izinkan, saya tak boleh marah. Takkan saya nak marah Allah, takkan saya nak lawan takdir dan  mengamuk. Jadi, saya berjalan dengan apa yang ada di depan mata. Saya ada kerjaya, rezeki, saya punya restoran, bermacam-macam perniagaan dan sebagainya," ujarnya.

Klik untuk gambar besar

Tidak menolak andai jodohnya hadir dari kalangan orang industri atau orang bukan popular, Zizan memberitahu, kalau memang tiada jodoh buatnya di dunia, tiada sebab dia perlu berasa tertekan.

"Alhamdulillah, saya okey. Ada juga masa fikir kalau tiada jodoh nak buat macam mana. Kalau ada jodoh, kita jalan. Saya serahkan kalau ibu kata okey dan kemudian saya juga rasa begitu, ujian Puspakom dan JPJ lulus, kita kahwin," katanya berseloroh seraya mengatakan keluarganya sangat memahami dirinya.

Terdahulu, beberapa selebriti wanita popular tanah air pernah dikaitkan bercinta dengan Zizan antaranya Emma Maembong, Che Puan Juliana Evans dan Mira Filzah yang masing-masing sudah berumah tangga.

"Keluarga saya macam relaks. Kalau ada, ada. Kalau tiada, sudah. Saya pun macam selesa atas katil seorang-seorang. Ada juga cakap 'kau ni memilih sangat'. Siapa cakap, dia macam lebih tahu daripada saya. Lepas itu, cakap saya 'playboy'lah apa lah, tapi saya senyum sahaja sebab banyak lagi benda saya perlu bersyukur," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 TAHUN MENANTI - 'WAFI' (ANAK ANGKAT) PENYERI SHARIF ZERO & ISTERI

"Ya memang Wafi merupakan anak angkat saya tapi saya dah menganggapnya seperti anak saya sendiri kerana kami mula menjaganya sejak dari kecil lagi.

"Pada mulanya saya tiada perancangan untuk mengambil anak angkat tetapi anak ini pun meruakan anak dari saudara sebelah isteri saya dan apa salahnya jika saya menjaganya.

"Selepas lima tahun tanpa cahaya mata, kami bukan sunyi tapi saya rasa seperti ada kekurangan dan Wafi memang benar-benar menyerikan rumah tangga kami.

Klik untuk gambar besar

"Lagipun sebelum ini orang selalu tanya bila nak ada anak dan isteri saya terasa, sekarang Alhamdulilah kami bahagia bersama Wafi," kata anggota kumpulan Zero, Sharif yang mengambil seorang anak angkat sejak awal tahun lalu, selepas lima tahun berkahwin.

Menerusi laporan HLive, Sharif berkata anak angkatnya, Wafi yang berusia sembilan bulan itu telah menyerikan rumah tangganya sejak awal tahun ini.

Selain Sharif, Zero turut dianggotai oleh dua orang adik beradiknya yang lain iaitu Syaiful dan Atu. Zero bakal beraksi dalam Maharaja Lawak Mega 2018 (MLM 2018) bermula 2 November depan.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBELUM 'TERIKAT' - FAZURA INGIN FOKUS KERJAYA DULU

"Buat masa sekarang tidak ada masa untuk berteman lelaki," demikian kata penyanyi 'Hancur Aku', Nur Fazura yang kini tidak mempunyai masa untuk bercinta kerana sibuk dengan kerjayanya yang semakin rancak pada tahun ini.

Menurut Fazura, dia mahu menumpukan sepenuh perhatian pada setiap kerja yang dilakukan sebelum terikat dengan komitmen sebagai seorang isteri pada suatu hari nanti.

"Kalau bercinta saya perlu macam mesej dan hal yang remeh temeh. Kalau sudah berkahwin barulah betul-betul saya boleh fokus pada urusan tangga. Biarlah saya bina kerjaya saya atas nama dan menuai hasil atas titik peluh saya sendiri," ujarnya dipetik sebagai berkata.

Sementara itu dalam perkembangan lain, Fazura diberi kepercayaan membintangi filem di Indonesia dan selepas ini akan meluaskan pengaruhnya di Filipina.

Selain Fazura, filem aksi berkenaan itu turut dibintangi oleh Zul Ariffin, Farid Kamil dan Izara Aishah. Difahamkan, filem berkenaan akan menemui penonton di pawagam pada tahun 2017.

Sumber: RT

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIBANDING DENGAN SAJAT - EINA AZMAN RASA BENGANG

Siapa yang tidak kenal dengan pelakon putih gebu, Datin Paduka Eina Azman yang sering menjadi perhatian dan mempunyai pengikut yang ramai.

Bukan itu sahaja, malah anak kembar comelnya turut menerima tempias populariti.

Apa yang pasti, ramai wanita cemburu melihat tubuh langsing Eina walaupun sudah mempunyai dua orang anak.

Yelah... memiliki dua orang anak bukan alasan buat Eina untuk tidak tampil langsing bak anak dara, bukan?

Namun baru-baru ini, Eina ada memuatnaik status seolah bengang apabila ada netizen mendakwa pinggangnya ramping kerana menggunakan produk bengkung keluaran usahawan popular, Nur Sajat.

Menerusi video yang dikongsi Eina, ramai yang fokus pada pinggangnya yang ramping kalah anak dara.

Klik untuk gambar besar

Menurut individu tersebut, dia mendakwa Eina menggunakan bengkung Sajat berdasarkan pemerhatiannya terhadap salah satu foto Eina di Instagram.

Melihat pada kenyataan balas Eina, beliau menyatakan jangan samakannya dengan Sajat kerana isteri kepada Datuk Paduka Kaiser Gurmeet itu sudah melahirkan anak.

Malah Eina Azman juga menyatakan dia mempunyai bengkung yang lain dan lebih baik.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


TERUK DIKRITIK - PENGACARA BAHARU MELODI 'KECIL HATI'

Siapa yang tidak kecil hati atau tersinggung apabila asyik menerima kritikan negatif. Begitu juga halnya dengan Sherry Alhadad, 30, yang menggantikan Zizan Razak bagi mengacarakan rancangan Melodi bersama Zulin Aziz dan Awal Ashaari sejak 6 Julai lalu.

"Tipulah kalau saya kata tidak kecil hati dengan komen dan kritikan penonton terhadap kami, sehingga saya fikir teruk sangatkah saya mengacara?

"Bagilah kami masa dan peluang untuk memperbaiki diri, ini baru tiga minggu kami bersama dan saya yakin lama kelamaan ia akan lebih baik," ujarnya yang masih lagi mencari keserasian.

Terdahulu, Sherry mengakui gandingan mereka memberi cabaran besar apabila negara digemparkan dengan pemergian Biduanita Datuk Sharifah Aini dan nahas pesawat Malaysian Airlines (MAS) MH17.

Selain perlu sentiasa berhati-hati agar tidak terlepas cakap, mereka juga harus menjaga sensitiviti masyarakat agar tidak menyinggung perasaan mana-mana pihak.

"Dua episod awal ini sangat mencabar apabila berhadapan situasi yang sangat sensitif, kami perlu jaga percakapan dan tidak boleh terlepas lawak yang tidak kena tempat.

"Jadi pada episod MH17 Ahad lalu, kami memang tidak banyak cakap kerana sentiasa fikir apa yang perlu dicakap yang tidak menyentuh perasaan mana-mana pihak sehingga akhirnya tidak terkeluar apa yang hendak dicakap itu.

"Nasib baik Awal banyak pengalaman tentang itu, saya tahu ada yang komen kata kami tidak banyak cakap dan tiada fungsi pada minggu itu," ujarnya dipetik sebagai berkata.

"Kalau boleh saya tidak mahu baca komen mereka sebab ia beri unsur negatif  tetapi bila fikir balik, saya kena baca juga untuk saya perbaiki diri menjadi lebih baik," tambah Sherry yang kini sudah bersedia untuk berhadapan dengan sebarang kritikan pedas.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


6 GAMBAR: PERSIAPAN RAYA TAHUN INI LEBIH KEPADA BARANGAN 'BABY' - YUSRY KRU

Berita mengenai kehamilan Lisa Surihani amat menggembirakan hati para peminat apatah lagi bagi Yusry KRU sendiri.

Kita sedia maklum bahawa usia kandungan Lisa telah masuk 3rd trimester iaitu sekitar 7 bulan. Yusry dalam pada itu akui persiapan raya tahun ini lebih kepada membeli barangan keperluan anak sulung yang bakal lahir nanti berbanding diri sendiri.

"Perbezaan paling ketara antara saya dan Lisa ialah tidak membeli barangan sendiri, tak kisahlah baju ke, kasut atau sebagainya, kami berdua sentiasa masuk ke kedai 'baby' untuk melihat barang-barang yang sesuai.

Klik gambar untuk size besar

Menurut Yusry jika sebelum ini Lisa dilihat suka bershopping namun semenjak hamil dia lebih suka berbelanja barangan 'baby'.

"Sebelum ini Lisa memang 'kaki shopping' tapi semenjak hamil ini, dia pun sama juga suka membeli barangan 'baby' yang sesuai untuk digayakan, bilik pun saya dah hias sikit-sikit sebelum lahirnya anak saya nanti," ujar Yusry dipetik sebagai berkata.

Dalam pada itu, Yusry turut memberitahu dia akan membesarkan anaknya itu seperti kanak-kanak biasa.

"Saya berkeputusan seperti ini tidaklah bermaksud untuk simpan anak saya mahu nak sangat eksklusif, tetapi saya mahu anak saya itu membesar secara bersahaja dan normal.

"Tetapi sekiranya saya berjalan-jalan atau bersiar-siar di luar dan ketika itu ada peminat nak bergambar, saya tak halang, itu adalah perkara biasa sebagai 'public figure'," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ALAMI KEGUGURAN SEBELUM MENJELANG AIDILFITRI - RAJA FARAH REDHA

Tiada rezeki!

Demikian halnya yang terjadi kepada pelakon dan pengacara, Raja Farah Raja Aziz apabila kandungan beliau berusia dua bulan mengalami keguguran hanya beberapa hari sebelum umat Islam menyambut kedatangan 1 Syawal.

Menurut Ibu kepada seorang cahaya mata itu, kejadian berkenaan berlaku selepas waktu berbuka malam semalam, ketika dirinya sedang berniaga di sebuah karnival di Kuala Selangor.

"Emosi saya memang tidak stabil ketika berdepan ujian berkenaan. Kini saya berusaha mendapatkan semula semangat yang hilang. Maklum saja, inilah pengalaman pertama saya berdepan kesedihan sedemikian.

"Jika diikutkan, sejak awal kehamilan lagi saya mengalami pendarahan tanpa henti. Doktor turut memaklumkan, saya mungkin berdepan keguguran menerusi kehamilan kedua ini.

"Boleh dikatakan, saya juga seperti sudah bersedia sebenarnya. Cuma, tidak sangka pula saya mengalaminya ketika kita semua hendak menyambut Hari Raya.

Klik untuk gambar besar

"Malam tadi, sejurus mendapat tahu keguguran, saya terpaksa menutup gerai jualan lebih awal. Selepas menghubungi doktor, beliau menyarankan saya ke hospital di Petaling Jaya untuk mendapatkan rawatan.

"Mujurlah ketika kejadian, saya ditemani ibu bapa dan anak sulung (Imran)," katanya yang menjual pelbagai aneka biskut raya dan macaroon pada karnival berkenaan.

Ketika ini, isteri kepada ahli perniagaan, Iskandar Ismail, itu juga tidak terlalu memikirkan soal sambutan Aidilfitri.

"Walaupun perasaan saya masih tidak tenteram ketika ini, saya terima suratan Ilahi dengan lapang dada. Tahun ini pun kami akan beraya di kampung ibu di Kuala Pilah, Negeri Sembilan.

"Memang persiapan raya tidak dibuat dengan beriya-iya. Saya juga perlu berpantang dan pada masa sama harus memenuhi komitmen berniaga di Shah Alam pula," katanya yang mengaku keadaannya kini bertambah baik.

Untuk rekod, Raja Farah dan Iskandar bernikah pada 6 September 2015. Hasil perkahwinan tersebut, pasangan ini dikuniakan seorang anak lelaki bernama Imran Iskandar.

Sebelum dengan Iskandar, Raja Farah pernah berkahwin dengan Megat Bashirun Qhuyum Zakaria pada 2010, namun jodoh mereka berakhir pada 25 Mei lalu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


HASRAT SAMBUT HARI LAHIR BERSAMA KELUARGA TAK KESAMPAIAN - RAKAN MOHON HENTIKAN SPEKULASI PUNCA KEMATIAN ARWAH SYAZLIN ZAINAL

"Saya yang terkilan apabila membacanya. Arwah ingin menyambut dan meraikan ulang tahun kelahirannya tahun ini kerana tahun lalu tidak berkesempatan. Lagi empat hari sayang," tulis seorang rakan Allahyarham Syazlin Zainal berserta paparan mesej peribadi yang dimuat naik.

Berkongsi perkara tersebut menerusi Instagram Story, rakan Allahyarham Syazlin itu berulang kali membaca mesej peribadi yang juga perbualan terakhir mereka.

Dalam perkongsian itu, hasrat Allahyarham Syazlin untuk menyambut ulang tahun kelahiran ke 26 tahun bersama keluarga pada Isnin ini tidak kesampaian, selepas dilaporkan meninggal dunia semalam.

Dalam pada itu, rata-rata rakan Allahyarham Syazlin turut memohon orang ramai untuk menghentikan spekulasi punca kematiannya. Kata mereka, biarlah ahli keluarga yang berkongsi mengenai punca kematian arwah apabila tiba waktu yang sesuai.

Klik untuk gambar besar

Sementara itu, abang kepada Syazlin mengucapkan terima kasih terhadap orang ramai yang mengucapkan takziah dan menghulurkan doa buat Allahyarham adiknya itu. Dia yang menggunakan nama Reza Zachary di Facebook meninggalkan komen demikian di laman sosial tersebut.

"Terima kasih di atas segala ucapan takziah dan doa-doa anda semua. Saya sebagai abang kepada arwah sangat bersyukur atas keprihatinan anda semua. Sama-sama kita doakan semoga arwah ditempatkan di kalangan orang yang beriman. Al Fatihah," tulisnya.

Hasil semakan, mendapati akaun Instagram Allahyarham Syazlin sudah dinyah aktif kira-kira jam 12 tengah hari, hari ini.

Pada hari Khamis semalam, Syazlin dilaporkan meninggal dunia di Johor dan punca kematiannya masih dalam siasatan. Berita sedih itu dikongsikan sepupu dan rakan-rakan Syazlin di media sosial. Berita pemergian Syazlin mengejutkan ramai pihak termasuk peminatnya.

Allahyarham Syazlin pernah membintangi beberapa drama tempatan antaranya 'Sitik Tok', 'Dia Yang Ku Jadikan Suami', 'Takdir Yang Tertunda' dan 'Ada Yang Ngikut'.

Allahyarham Syazlin yang merupakan seorang pelakon dan selebriti media sosial itu adalah anak bongsu daripada lima beradik dan anak perempuan tunggal dalam keluarganya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 FOTO - SUASANA MAJLIS AQIQAH ANAK KEDUA FOUZIAH GOUS

Pelakon Fouziah Gous dan suaminya, Zhafran Yusof telah mengadakan majlis aqiqah buat anak kedua mereka, Zaheen Yusof kelmarin dengan memilih tema kapal layar dan laut.

Dalam majlis yang berlangsung sangat meriah itu menyaksikan Fouziah bersama suami dan anak-anak sedondon memakai baju rona biru laut.

Dekorasi pelamin majlis aqiqah juga meriah dengan tempat beradu bayi yang dibuat dengan bentuk kapal layar selain tambahan hiasan lautan denga koral serta ikan nemo.

Apa yang menariknya, Zaheen yang dilahirkan pada 11 November tahun lalu itu telah berjumpa serta didoakan oleh Ulama' Tertinggi di Dunia, Al-Habib Umar Bin Hamid Al Jailani dari Makkah & Al Sheikh Al Sayyid Afeefuddin Al Jailani.

Klik untuk gambar besar

"Sungguh bermakna dan indah rezeki Zaheen Yusuf semalam #aqiqahzaheen bila dapat berjumpa serta didoakan oleh Ulama' Tertinggi di Dunia, Al-Habib Umar Bin Hamid Al Jailani dari Makkah & Al Sheikh Al Sayyid Afeefuddin Al Jailani di saksikan beberapa Habib & Sheikh lain juga...

"SubahanaAllah... #Syukurlah . Bila dah besar pasti Zaheen akan bangga dengan gambar ini.. InsyaAllah jadilah anak kebanggaan dunia dan akhirat sayang... #zhafoujr2 #zaheenyusuf !! Thank you sayang @zhafyusof untuk rezeki ini🙏❤ @zhafoujr," kata Fouziah di IGnya.

Anak pertama pasangan ini bernama Muhammad Zeeshan yang kini sudah berusia dua tahun.

www.myartis.com / Sumber: Fouziah Gous IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SPEKULASI TERJAWAB - STACY SAHKAN HAMIL 7 BULAN, DIJANGKA BERSALIN OGOS DEPAN

"Iya, saya hamil... Sudah tujuh bulan," demikianlah jelas penyanyi Stacy Anam yang mengesahkan dirinya berbadan dua, sekaligus menjawab spekulasi kehamilan yang sebelum ini menjadi tanda tanya.

Stacy atau nama sebenar, Ummu Shaikhah Stacy Anam, 32, memberitahu, kandungannya kini mencecah tujuh bulan dan dijangka bersalin, Ogos depan.

"Terima kasih kepada semua yang mendoakan. Jika diikutkan, saya sudah tidak mampu untuk 'cover' lagi perut yang sudah ke depan. Ada video baharu yang dimuat naik ketika bercuti di Sabah bersama suami dan dua anak. Dalam rakaman itu, saya kelihatan cuba 'cover' perut.

"Sempatlah juga bercuti dengan berbadan dua. Namun, akhirnya, saya tidak dapat lagi tahan perut... Dilepaskan sahaja perut yang sudah memboyot ke depan itu," tuturnya yang dipetik sebagai berkata kepada Berita Harian.

Klik untuk gambar besar

Sejak beberapa bulan lalu, netizen mula membuat spekulasi kemungkinan Stacy hamil melalui beberapa perkongsian videonya. Stacy berkata, dia tidak merahsiakan kehamilannya jika ditanya.

"Sebelum ini, ramai mendoakan keadaan saya baik-baik sahaja. Keluarga pun bertanya soalan sama ada saya hamil atau sebaliknya. Jika diikutkan, ada yang sudah tahu saya hamil. Saya pun tidak berahsia kalau ada bertanya. Sekarang, saya tinggal dua bulan untuk bersalin. Diharapkan segala-galanya dipermudahkan," katanya.

Stacy yang mendirikan rumah tangga bersama penyanyi Akim Ahmad di Kota Kinabalu, Sabah pada 2016 itu turut berharap dikurniakan cahaya mata lelaki kali ini.

"Sudah ada dua 'heroin' yang semakin membesar depan mata. Jadi, kalau ada rezeki, dapat 'boy', bagus juga. Namun, saya dan Akim terbuka soal jantina anak," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


26 GAMBAR - SUASANA BIRTHDAY PERTAMA ANAK LINDA RAFAR & SYED AIMAN

Pejam celik... dah setahun rupanya usia Syed Rezaliif, anak kepada Linda Rafar dan Syed Aiman ini. Untuk makluman, anak ketiga pasangan ini dilahirkan pada 8 April lalu melalui pembedahan.

Sempena hari istimewa tersebut, Linda sekeluarga telah mengadakan majlis sambutan hari lahir yang pertama buat anak lelakinya baru-baru ini.

Majlis yang bertemakan 'Sesame Street' itu telah berlangsung secara sederhana di tepi pantai.

Selamat hari lahir kami ucapkan dan semoga Faliq menjadi anak yang soleh dan berbakti kepada kedua ibu bapa.

Klik untuk gambar besar

www.myartis.com / Foto: Linda Rafar IG & Syed Rezaliif IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SELAMAT BERSALIN - AKMA AF3 DIKURNIA 'BABY BOY'

Bekas pelajar Akademi Fantasia 3 (AF3), Asiahtunakma Abdullah atau Akma selamat melahirkan anak keduanya sekitar jam 2.10 petang semalam.

Difahamkan, bayi lelaki seberat 2.23 kilogram itu dilahirkan secara pembedahan di Pusat Perubatan Prince Court.

Klik gambar untuk size besar

"Saya bersalin awal sebulan kerana tarikh jangkaan ialah 20 November. Mungkin juga anak kedua kami ini sudah tidak sabar melihat dunia. Apapun alhamdulillah bayi sihat.

"Cuma kami belum ada nama untuknya lagi. Tengah menyenaraikan nama terbaik dan pilihan dengan ustaz," ujar Akma dipetik sebagai berkata.

Untuk rekod, Akma dan Farih Hamshi Mohamad Fatmi mendirikan rumah tangga mereka pada 30 Jun 2012 dan telah dikurniakan anak perempuan iaitu anak pertama pasangan ini yang bernama Awatif Husna Hamshi, 2.

Klik link dibawah ini untuk tonton video

VIDEO

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KES MUFLIS SHAHEIZY SAM - LHDN DIARAH FAILKAN PETISYEN PEMIUTANG

Lembaga Hasil Dalam Negeri (LHDN) diarahkan oleh Mahkamah Tinggi Shah Alam untuk memfailkan petisyen pemiutang bagi meneruskan prosiding kes bankrap ke atas pelakon Shaheizy Sam.

Mahkamah Tinggi Shah Alam semalam telah menetapkan sehingga 15 Februari tahun depan kepada Lembaga Hasil Dalam Negeri (LHDN).

Peguam hasil Mohamad Ezmeer Zulkarnaen Asnizar berkata tarikh itu ditetapkan Penolong Pendaftar mahkamah, Siti Surieyati Mohamed Yusoff dalam kamar semalam.

"Mahkamah mengarahkan pihak LHDN untuk memfailkan petisyen pemiutang bagi memulakan proses prosiding kes ke atas Shaheizy. Selepas petisyen pemiutang difailkan, mahkamah akan menetapkan tarikh pendengaran kes ini," katanya.

Klik untuk gambar besar

LHDN sebelum ini berkata tindakan mereka mengiklankan notis kebankrapan Shaheizy atau nama penuhnya Shaheizy Sam Abd Samad, 34, dalam akhbar mengikut prosedur yang ditetapkan.

Ketua Pegawai Eksekutif Perhubungan Awam Media LHDN, Masrun Maslim dilapor berkata, notis itu diterbitkan selepas lembaga itu mendapat kebenaran mahkamah mengenainya.

Bagaimanapun, Shaheizy dalam kenyataannya kepada media mengakui tidak tahu menahu mengenai status dirinya yang diisytihar muflis. Pada masa yang sama, katanya, beliau belum menerima sebarang notis amaran sebelum ini.

www.myartis.com / Sumber: Sinar Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


5 GAMBAR & VIDEO - AKSI ENGKU ALEESYA KETIKA JADI MODEL

Wah... wah... wah bergaya sungguh Engku Aleesya, 6, bila menjadi model untuk JuliaBetty Glitter Pretty 2016 by Betty Banafe yang baru-baru ini diadakan.

Bukan hanya Aleesya je... malah ibunya Erra Fazira pun turut bergaya bersamanya.

Jom tengok!

Klik gambar untuk size besar

Klik link dibawah ini untuk tonton video

VIDEO 1
VIDEO 2

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BERKONGSI BUKANLAH BERMAKNA SAYA NAK MENUNJUK..." - BLACK

Penyanyi Black Hanifah, 33, baru-baru ini ada memuat naik hantaran video dirinya menjejakkan kaki di rumah baharu menerusi laman Instagram. Melihat pada video terbabit, Black tampil membacakan ayat Kursi bagi mengikut saranan ustaz sekiranya masuk ke rumah baharu.

Ditanya mengenai hantarannya itu, Black berkata, sebaliknya apa yang perlu dilihat oleh netizen ialah dari sudut yang lain iaitu dia boleh mengaji dengan baik. Jelas Black, rumah lot tepi yang terletak di sebuah kawasan perumahan di Selangor ini hanya digunakan untuk meletakkan kereta dan motosikal miliknya.

"Bila berkongsi bukanlah bermakna saya nak menunjuk yang saya ada banyak aset. Dalam masa yang sama, kita kena jelaskan mengaji untuk apa. Contohnya, bila masuk rumah baharu kenalah mengaji. Itu satu contoh untuk orang lain yang nak masuk rumah baharu agar ikut cara ini.

Klik untuk gambar besar

"Kalau nak menunjuk, dari awal beli dan dapat kunci saya dah buat. Rumah terbabit dah dibeli sejak tiga tahun lalu tapi, tidak diduduki kerana saya tinggal di rumah lain. Mulanya memang kami ingat nak duduk di rumah itu, tapi tak jadi. Cuma baru-baru ini, saya dan isteri, Naquia Yasirah Mohd Khairi pergi cuci rumah.

"Kami rancang nak beli perabut dan siapkan rumah ini sedikit demi sedikit. Duduk atau tak itu biarlah dulu, tapi kami nak siapkan sampai sempurna dan setiap hujung minggu akan tinggal di rumah ini. Ibaratnya ini rumah persinggahan untuk kami sekeluarga. Saya tak nak jadikan rumah sewa dari awal lagi kerana takut rumah ini rosak," ujarnya.

Menurut Black lagi, apa yang dilakukannyq juga sebagai persediaan masa depan anak-anak: "Apa yang saya buat ini memang untuk masa depan mereka dalam 10 tahun akan datang. Sesiapa yang dah kahwin pun pasti akan berfikiran serupa. Kita pun tak tahu apa akan berlaku dalam keadaan ekonomi negara yang tidak menentu sekarang," katanya.

Black mengakui bersyukur kerana dalam masa sama, dapat membina tiga chalet untuk disewa di kampungnya di Kupang, Baling serta banglo mini untuk ayahnya.

"Sebiji chalet dah ada orang sewa secara tahunan selama setahun. Malah, ayah saya yang bantu uruskan semuanya di sana. Ada lagi tanah suku ekar milik saya dan bercadang nak bina empat buah rumah sewa untuk sumber pendapatan masa depan. Sebagai selebriti, kena bijak ambil ruang dan peluang serta buatlah sebanyak mungkin amal ibadat dan juga harta benda untuk anak-anak," tuturnya.

Untuk makluman, Black mendirikan rumah tangga dengan Naquia Yasirah atau Cira pada 2013 dan kini dikurniakan sepasang anak iaitu Khaleef Dayyan dan Rindu Dayyana.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GEMPAK, MASHA MILAN LONDOH KAHWIN..!!

Ramai terkejut besar apabila bintang AF3, Marsha Milan Londoh dikatakan melangsungkan perkahwinan secara senyap pada pagi Ahad semalam di FRIM, Kuala Lumpur.Lebih memelikkan, sebelum ini tiada rakan media yang mendengar berita daripada Marsha tentang perancangannya untuk berkahwin itu. Malah gosip cintanya dengan Mr Z (lelaki Melayu) tidaklah menjurus kepada perkahwinan dalam masa singkat meskipun lelaki itu telah mengenali dan mesra dengan keluarga Masha.Klik untuk imej besar... Photo kredit: Afitz Ismail PhotosGAMBAR LAIN DAN CERITA SELANJUTNYA... Klik di sini...(\__/)(='.'=)(")_(")www.myartis.com 2011


SEBAK LIHAT ANAK MENANGIS RINDUKAN AYAH - SHUK DITEGUR NETIZEN JADI LELAKI BERTANGGUNGJAWAB

Semua sedia maklum mengenai isteri Shuk Sahar iaitu Rossalennah Natassyiah Asshaferah atau lebih dikenali sebagai Sera yang telah pulang ke Sabah bersama anak-anaknya baru-baru ini. Terkini, Sera ada memuat naik video di TikTok memaparkan anak perempuannya menangis sambil memberitahu dia merindukan bapanya.

Dalam video yang turut meletakkan tanda pagar anak tidak bersalah, Sera dilihat cuba menenangkan anaknya itu. Perkongsian video tersebut mendapat pelbagai reaksi daripada netizen yang turut sebak melihat kanak-kanak itu yang rindukan bapanya.

Tidak kurang juga ada yang tag pelawak itu serta meminta Shuk supaya menjadi lelaki yang bertanggungjawab lebih-lebih lagi terhadap anak-anaknya. Dalam pada itu, ramai yang memberikan kata-kata semangat kepada Sera serta mendoakan agar wanita itu terus kuat demi kedua-dua anaknya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


2 TAHUN LIF DI FLAT JINJANG UTARA ROSAK - USTAZ EBIT LEW RAYU BANTU BAIK PULIH

"Sedih masa pergi ke flat Jinjang Utara. Tak tahan bila sampai 1 blok jer lif elok. Yang lain naik tangga sampai tingkat 14. Ramai kaum Cina, India, Melayu saya jumpa tadi Orang Kelainan Upaya (OKU) dan warga emas. Begitu juga ada yang tinggal seorang diri. Hari-hari turun tangga beli makanan dekat bawah.

"Saya baru hari ni naik 14 tingkat dah nak menangis," demikian tulis Ustaz Ebit Lew dalam satu entri di laman Instagram miliknya yang berkongsi pengalamannya mengunjungi Flat Jinjang Utara dan ternyata dia tidak dapat menyembunyikan perasaan sedih dan kasihan melihat betapa penduduk di flat tersebut terpaksa turun naik tangga untuk mendapatkan barangan keperluan, mahupun ke tempat kerja dan sebagainya.

Tambah Ustaz Ebit Liew, turun naik tangga amat memenatkan dan dia tidak tahu bagaimana orang-orang yang sudah berusia yang tinggal di situ melakukannya. Katanya lagi, sudah dua tahun lif tersebut rosak dan tidak ada yang memperbaikinya.

Klik untuk gambar besar

"Sedihnya rasa. Siapa boleh bantu untuk cepatkan repair selenggarakan lif ini semua. Kasihannyalah. Masa ni seorang kakak Mei yang baik dan seorang abang bantu kami jumpa mereka. Beri sedikit barang dapur dan duit belanja. Betul-betul menyentuh hati saya.

"Ramai tiada kerja. Ada seorang kakak sakit anak kerja cuci pinggan. Sekarang tiada gaji dah kerana tidak kerja. Gaji hari. Uncle tu menangis walau tak bercakap bila saya beri duit ditangannya. Bukan duit itu tapi kasih sayang," cerita Ustaz Ebit lagi.

Tambahnya lagi, ianya bukan soal bantuan tetapi lebih kepada rasa disayangi dan diambil berat: "Dulu masa saya susah ada orang bagi RM2, saya masuk tandas tengok duit dan menangis. Tadi saya nampak selepas saya keluar ada pakcik tu kira duit diberi dan dia cium duit tu menangis.

"Ya Allah sayunya. Duit cuma kertas tapi tangisan pakcik tadi tu bahagia saya. Saya benar-benar rasa sayu dan pohon doa semua yer agar semua OKU, warga emas, ibu tunggal di tempat begini dapat dibantu.

Anda juga boleh membantu dengan menghulurkan bantuan kepada Pertubuhan Kasih Umat Malaysia menggunakan akaun Bank CIMB 8603546376.

www.myartis.com / Sumber & foto: Astro Gempak &  Instagram Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAMPAK 'BABY BUMP' - IZREEN AZMINDA KINI SEDANG HAMIL?

Pelakon Izreen Azminda baru-baru ini telah memuat video hitam putih menerusi laman Instagram. Namun apa yang menarik perhatian, perutnya yang kelihatan seperti 'baby bump'. Ada peminat spekulasi pelakon ini sedang hamil anak ketiganya.

Untuk makluman, Izreen dan Ude atau nama sebenarnya Muhammad Radzi Abdul Wahid mendirikan rumah tangga pada 8 Ogos 2018 di Damansara, Petaling Jaya. Pasangan ini dikurniakan seorang cahaya mata lelaki bernama Aaron Ibrahim.

Izreen sebelum ini pernah berkahwin dengan jurukamera, Muhammad Riza pada 2012 namun berpisah pada 2014. Keduanya dikurniakan seorang anak lelaki, Muhammad Adrian Umar. Terdahulu, Izreen menutup ruangan komen di akaun Instagram miliknya selepas terpalit beberapa isu terhadap dirinya.

Jika benar Izreen kini sedang mengandung, Alhamdulillah... tahniah kami ucapkan.

Klik untuk gambar besar

www.myartis.com / Sumber & foto: Instagram Hlive & Izreen Azminda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELUARGA MINTA BERITA PALSU NIA RAMADHANI FAILKAN TUNTUTAN BERPISAH DIHENTIKAN SERTA MERTA

Semua sedia maklum mengenai pelakon popular Indonesia iaitu Nia Ramadhani dan suami, Ardie Bakrie serta pemandu mereka yang dijatuhkan hukuman penjara selama 1 tahun di Mahkamah Negeri Jakarta Pusat, Disember tahun lalu, atas akibat penyalahgunaan dadah sejenis syabu.

Setelah lama menyepi kerana masih menjalani hukuman, tiada angin tiada ribut muncul pula berita yang agak mengejutkan ramai pihak apabila Nia dikhabarkan telah memfailkan tuntutan untuk berpisah dengan suaminya.

Difahamkan melalui Tribunnews, khabar angin telah menular sejak semalam dan membuatkan ramai yang masih tertanya-tanya.

Klik untuk gambar besar

Untuk makluman, ini bukan kali pertama perkhabaran pasangan itu berpisah menjadi kecoh dikalangan netizen, malah pada tahun 2019 juga perkara ini diperkatakan ramai.

Bagi menepis berita ini berleluasa, Lalu mara wakil keluarga mereka tampil meminta agar berita palsu ini dihentikan serta merta.

Dalam pada itu, pihak Pengadilan Agama Jakarta Selatan turut bersuara dan mengesahkan nama Nia Ramadhani dan suami langsung tidak dijumpa, sekali gus membuktikan tiada apa-apa tuntutan dibuat oleh pasangan tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMALANGAN MOTOSIKAL: FAD BOCEY ALAMI KECEDERAAN, KEPALA TERHENTAK - KINI DI BAWAH PEMANTAUN HDU

"Berita buruk, baru duduk minum air selesaikan barang-barang rumah... Fad call dia kemalangan. Dugaan apa ini," demikianlah tutur isteri pelawak dan pelakon dan penyampai radio, Fad Bocey iaitu Nur Syahirah A. Rahman yang terkejut apabila menerima khabar suaminya terbabit dalam kemalangan jalan raya membabitkan motosikal jenis skuter yang dinaikinya.

Menerusi hantaran di laman Instagram isteri, Fad dikejarkan ke sebuah pusat perubatan di, Shah Alam untuk dirawat di Unit Dependensi Tinggi (HDU - High Dependency Unit) semalam. Malah, suaminya itu juga perlu pemantauan rapi daripada doktor kerana mengalami hentakan di bahagian kepala ketika kemalangan.

"Buat masa sekarang, Fad perlu dipantau di HDU sebab ada hentakan di bahagian kepala untuk pastikan semuanya bagus. Sebabnya, semasa di tempat kejadian, dia muntah. Tapi, Alhamdulillah, dia kuat. Terima kasih yang mendoakan. Semoga kebaikan kalian dibalas Allah SWT," tulisnya.

Syaheera juga turut berkongsi foto bahagian kaki Fad yang cedera dan beberapa rakan mereka juga turut berkongsi foto keadaan skuter yang rosak di beberapa bahagian.

Klik untuk gambar besar

Dalam pada itu, sahabat Fad iaitu pelawak Achey Bocey juga turut menghulurkan bantuan bagi menguruskan urusan kemalangan selepas menerima berita berkenaan.

Menerusi hantaran Achey di Instagram, dia juga berkongsi keadaan Fad yang sedang terbaring di atas katil semasa menerima rawatan. Meskipun dalam keadaan sakit Fad dilihat masih mampu memberikan senyuman kepada rakannya itu.

"Semoga cepat sembuh sahabat," tulis Achey.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISAHKAN POSITIF - FARA FAUZANA AKUI PADA MULANYA ENGGAN KONGSI

Menerusi muat naik terbaru di laman Instagram, penyampai radio Hot FM, Fara Fauzana telah berkongsi mengenai keadaan dirinya yang disahkan positif Covid-19. Fara yang kini menjalani kuarantin di rumah sejak Isnin lalu itu berkata, dia menjalani ujian saringan selepas menjadi kontak rapat kepada seorang individu.

"Hari kelima selepas kali terakhir jumpa kontak rapat sila buat ujian saringan di hospital atau klinik yang berdaftar, 'self test' takut tak dapat keputusan yang betul. Masa hari saya nak buat ujian saringan saya dah mula batuk dan pening kepala.

"Nak tunggu keputusan agak mendebarkan, walhal dah selalu buat ujian saringan. Saya kena tunggu 24 jam dan hari esoknya baru pihak hospital hubungi untuk beritahu keputusan," katanya yang turut berkongsi beberapa tips sebaik mengetahui dirinya positif  Covid-19.

Klik untuk gambar besar

Menurut Fara, dia pada mulanya enggan berkongsi berita dirinya positif wabak berjangkit itu, namun disebabkan kes Covid-19 semakin meningkat dia ingin memberi kesedaran kepada orang ramai.

"Mula-mula tak nak kongsi tapi bila fikir kes makin naik, marilah kita saling ingat-mengingati lagi dan lagi. Sebaik dapat tahu diri positif Covid-19, kita kena terus hubungi siapa kontak rapat yang kita jumpa tiga hingga lima hari sebelum kita jalani kuarantin di rumah untuk keselamatan.

"Jangan takut untuk maklumkan pada mereka yang kita positif dan minta mereka buat ujian saringan dan jalani kuarantin di rumah jika perlu. Tiga hari sebelum saya positif Covid-19, jika agak kacau dan sensitif lain macam. Waktu ini jangan nak buat lawak sangat dengan orang kena Covid-19, isu lambat pun boleh jadi hal tapi sekarang dah okey," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO AKSI TAK SENONOH MIRIP TERSEBAR - ADA PIHAK NAK JATUHKAN  USTAZ EBIT LEW?

Nampaknya isu mengenai misi kemanusian pendakwah terkenal, Ebit Lew ke Gaza tidak berkesudahan apabila ia sehingga kini masih hangat diperkatakan.

Terkini timbul pula satu isu lain yang seolah-olah menunjukkan ada usaha pihak-pihak tertentu untuk menjatuhkan beliau. Terbaharu, tular video memaparkan seorang individu mirip pendakwah itu yang sedang melakukan aksi tidak sopan di atas katil.

Semakan di Twitter dengan carian kata kunci 'Ebit Lew' turut membawa kepada penemuan beberapa tweet yang seolah-olah sedang memperkatakan isu itu. Bagaimanapun, usaha untuk mendapatkan penjelasan daripada Ebit masih tidak berhasil.

Klik untuk gambar besar

Untuk makluman, nama pendakwah itu panas apabila penyanyi rap Caprice mengumumkan akan membuat satu pendedahan mengenai misi kemanusiannya ke Gaza baru-baru ini.

Isu itu semakin panas apabila aktivis badan bukan kerajaan (NGO) di wilayah bergolak itu, Muhammad Nadir Al-Nuri tampil membuat beberapa dakwaan ke atas pendakwah itu sebelum Ebit sendiri tampil membuat penjelasan menerusi sesi live pada Jumaat lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEKASIH TERIMA LAMARAN LELAKI LAIN - HARAPAN NADZMI ADHWA MUSNAH

Harapan pelakon Nadzmi Adhwa untuk membawa hubungan yang dibina selama enam tahun bersama seorang gadis ke jenjang pelamin musnah apabila mengetahui buah hatinya itu menerima lamaran lelaki lain, Isnin lalu.

Nadzmi berkata, berita itu amat mengejutkan tetapi dia reda dan menerima keputusan itu dengan baik.

Impiannya untuk mengahwini gadis terbabit lebur sebaik saja mengetahui buah hatinya menerima lamaran lelaki lain, Isnin lalu.

"Saya seorang yang serius dalam perhubungan. Sudah tentu saya mengharapkan hubungan yang dibina ini ke fasa seterusnya, tapi apakan daya sudah tertulis tiada jodoh antara kami.

"Saya percaya apa yang berlaku antara kami adalah qada dan qadar. Saya reda dan menerima hakikat ini. Alhamdulillah keluarga sentiasa berada di samping saya buat saya kuat.

"Saya percaya insan yang akan datang dalam hidup saya nanti pasti jauh lebih baik," ujar Nadzmi apabila impiannya untuk mengahwini gadis terbabit lebur sebaik saja mengetahui perkara tersebut.

Menurut Nadzmi, dia percaya perpisahan ini mungkin adalah jalan terbaik buat mereka dan ada hikmah di sebaliknya.

"Kadang-kadang di dalam hidup ini kita tidak akan dapat apa yang kita inginkan. Jadi selepas ini saya tidak perlu memikirkan soal cinta. Saya mahu memberi sepenuh fokus terhadap karier seni yang sedang dibina," katanya yang kini bernaung di bawah syarikat pengurusan MindOrder Sdn Bhd.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


VIDEO SEAKAN 'SAMA' - NETIZEN DAKWA NEELOFA 'PERLI' FAZURA

Selepas mencetuskan kontroversi hangat apabila mengadakan pelancaran tudung terbarunya di sebuah kelab malam di ibu kota, kini pelakon dan pengacara popular, Noor Neelofa sekali lagi menjadi bualan ramai.

Pelakon drama 'Red Velvet' itu baru-baru ini telah memuatnaik sebuah video menunjukkan dirinya sedang bersiap untuk penggambaran iklan beliau di Taiwan.

Namun dialog yang dilontarkan Neelofa dalam video tersebut dikatakan seakan 'memerli' video yang dirakamkan pelakon dan penyanyi Nur Fazura lebih awal.

Dalam video itu, perkara tersebut seperti diiyakan sendiri oleh tindakan make-up artist (MUA) Neelofa yang mengatakan kenyataan sinis Neelofa itu sebagai 'kejam'.

Klik untuk gambar besar

Seorang individu di Twitter mendakwa ianya bertujuan 'memerli' Fazura. Namun, sejauh mana kesahihan dakwaan tersebut belum dapat dikenalpasti.

Di ruangan balas, ramai juga yang secara tidak langsung menyedari dan meluahkan rasa tidak puas hati dengan tindakan usahawan tersebut.

Adakah Neelofa 'memerli' atau ianya hanya sekadar gurauan sesama artis? Apapun, kita tunggu perjelasan Neelofa mengenai isu ini nanti.

VIDEO NEELOFA

ATAU KLIK LINK UNTUK TONTON VIDEO NEELOFA

VIDEO FAZURA

ATAU KLIK LINK INI UNTUK TONTON VIDEO FAZURA

www.myartis.com / Sumber: Oh Bulan & Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


WANY HASRITA TELAH TERIMA SUNTIKAN VAKSIN ASTRAZENECA

"Saya mendapatkan suntikan Influenza, setiap tahun, tetapi debaran menjalani suntikan vakisn COVID-19 agak berbeza dan lebih mendebarkan. Mungkin saya datang dengan harapan kita dapat kembali menjalani kehidupan seperti biasa, seterusnya dapat pulang ke kampung halaman untuk berjumpa orang tua dan sanak saudara.

"Alhamdulillah, proses berjalan dengan lancar, walaupun ramai beratur panjang untuk mendapatkan suntikan, tetapi tetapi prosesnya tenang dan terkawal," kata penyanyi Wany Hasrita, 29, yang telah mendapatkan suntikan vaksin Astrazeneca di Pusat Dagangan Dunia (WTC), minggu lalu.

Penyanyi lagu 'Menahan Rindu' itu mengakui, dalam teruja, hatinya juga turut gementar sebelum dicucuk. Dalam masa sama, Wany turut menasihatkan orang ramai tidak ragu-ragu mendapatkan suntikan vaksin sebagai langkah pencegahan daripada dijangkiti virus COVID-19.

Klik untuk gambar besar

Berkongsi pengalamannya, Wany berkata, dia menunggu dalam kereta dan hanya memasuki dewan 15 minit sebelum temujanji. Katanya, dia selesai mendapatkan suntikan sekitar jam 4.15 petang, hanya mengalami simptom seperti demam, kira-kira jam 3 pagi. Bagaimanapun, selepas mengambil ubat penahan sakit, keadaannya kembali seperti biasa.

"Selain itu, proses di WTC sangat teratur. Sekiranya terdapat sebarang kemusykilan, ramai kakitangan sedia membantu. Selepas sejam menunggu, saya selesai mendapatkan dos pertama. Saya rasa seram sejuk dan badan sedikit panas, kira-kira jam 3 pagi. Jadi, saya bangun dan mengambil ubat penahan sakit. Badan kembali normal, tidak lama kemudian.

"Tetapi, rasa tidak selesa datang dan pergi hampir satu hari. Bagaimanapun, sebelum tidur keesokan harinya, saya menelan lagi ubat penahan sakit. Alhamdulillah, pada hari kedua, kesihatan saya kembali pulih," kongsinya.

Bintang Paling Popular, Anugerah Bintang Popular BH (ABPBH) Ke-31 itu berkata, dia tahu ramai masih ragu-ragu mengenai vaksin: "Malah, ada yang mengambil sikap ingin menunggu. Nasihat saya, jangan ragu-ragu mendapatkan suntikan vaksin.

"Walaupun ia tidak menyebabkan tubuh kebal daripada terkena virus, setidak-tidaknya ia boleh membantu mengurangkan simptom yang lebih teruk. Selain itu, vaksin boleh mencegah merebakkan virus kepada orang lain. Tidak perlu rasa takut kerana ia bagus untuk melindungi kita.

"Lagipun, pengambilan vaksin boleh mencegah daripada terkena simpton teruk sekiranya dijangkiti COVID-19, tidaklah sakit teruk hingga perlu dimasukkan ke Unit Rawatan Rapi (ICU). Ini adalah salah satu usaha yang boleh dilakukan demi keselamatan diri dan orang sekeliling," akhirinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA ALAM WAKAKA MASUK WAD: "DOKTOR CAKAP LUKA DI JANTUNG"

Baru-baru ini, bapa kepada guru persembahan program Ceria Megastar Ministar, Alam Wakaka telah ditahan di Hospital Pakar Tun Fatimah, Muar, Johor. Alam memaklumkan berita itu menerusi kemas kini terbaru diakaun Instagramnya semalam. Menurut Alam, doktor memberitahu bapanya mengalami luka dibahagian jantungnya.

"Hari dan rezeki yang indah bukan sentiasa tenang. Allah S.W.T datangkan dengan cabaran. Kadang-kala cabaran itu amat menyakitkan walaupun ia hanya sebesar zarah. Hari ini Abah masuk wad. Bukan sebab kencing manis tapi doktor cakap ada luka di jantung. Abah dah okay sikit tapi mari kita doakan agar Abah kembali sihat. Amin," tulisnya.

Dalam pada itu, menerusi ruangan komen rata-rata pengikutnya mendoakan kesembuhan bapa kesayangan Alam. Terdahulu, Alam baru sahaja menyambut ulang tahun kelahirannya pada Ahad, 15 September 2019: "Allahhuakhbar, semoga Allah permudahkan segala urusan... Amin," doa pelakon @arjalee - "Semoga diberikan kesembuhan dan dipermudahkan segala urusan… Amin," komen @nurul_aziha - "Allahhuakbar. Moga Allah beri kesembuhan segera untuk Abah @alamwakaka Amin," tulis @hasniali

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS NIKAH NEELOFA & PU RIZ - ANAK ERRA FAZIRA DIPUJI PAKAI 'MASK'

"Dalam ramai-ramai, anak Erra Fazira yang pakai pelitup muka. Sangat menjaga SOP, tindakan yang bagus adik!" demikian tulis salah seorang netizen dimana dia memuji anak kepada primadona Erra Fazira iaitu Engku Aleesya, 12, yang tetap menjaga SOP dengan memakai pelitup muka ketika bergambar bersama ahli keluarga.

Sejak semalam hangat diperkatakan di media sosial mengenai majlis pernikahan selebriti popular, Noor Neelofa dan PU Riz yang didakwa tidak mematuhi prosedur operasi standard (SOP).

Bagaimanapun, tular video di TikTok apabila Aleesya menjadi perhatian ketika bergambar di atas pelamin. Video tersebut mengundang pelbagai reaksi daripada netizen yang memuji tindakan Aleesya.

Klik untuk gambar besar

Malah, ramai yang memuji didikan Erra. Bapa Aleeysa iaitu Engku Emran mendirikan rumah tangga dengan kakak Neelofa iaitu Noor Nabila pada 19 Mac lalu.

Terdahulu, polis telah membuka kertas siasatan selepas dipercayai majlis tersebut gagal mematuhi SOP ditetapkan dan tiada penjarakan fizikal.

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PELAKON 90-AN, ROSLAN HUSSIN KEMBALI KE RAHMATULLAH

Takziah kami ucapkan kepada keluarga pelakon dan pengarah drama era 1990-an, Roslan Hussin, 54 tahun, atas pemergiannya yang meninggal dunia pada jam 4.45 petang semalam selepas mengadu sesak nafas ketika memandu kereta.

Allahyarham yang ditemani anak perempuannya, sempat memberhentikan kenderaan dan meminta bantuan orang awam untuk membawanya ke hospital.

Setibanya di HKL, Allahyarham dikejarkan ke wad kecemasan. Adik Roslan, Mashor memberitahu, doktor cuba memberi bantuan pernafasan terhadap abangnya, namun tidak berjaya.

"Sebelum kejadian, arwah mengadu sesak nafas ketika sedang memandu bersama anak perempuannya. Selepas mendapat bantuan orang ramai, arwah terus dikejarkan ke wad kecemasan untuk diberi bantuan pernafasan," tuturnya.

Klik untuk gambar besar

Mashor berkata, jenazah Allahyarham akan dimandi dan dikapankan di Surau Al Husna, Setapak, hari ini, sebelum dibawa ke Tanah Perkuburan Islam Seksyen 9, Kota Damansara, Petaling Jaya, pada jam 9 pagi.

Untuk makluman, Allahyarham meninggalkan seorang isteri dan empat anak. Anak Allahyarham, Siti Nurul Ain Emelia, 19 mengesahkan berita tersebut: "Kami masih terkejut dengan kehilangan ini. Ayah sudah lama sakit jantung".

Bulan lalu, Roslan dilaporkan semakin merosot malah pergerakannya terbatas gara-gara serangan angin ahmar, tahun lalu.

Dalam temuramah itu, Roslan memberitahu, beliau diserang angin ahmar pada 18 Mac tahun lalu hingga terlantar sebulan dan bergantung kepada tiub.

Selain itu, Roslan mengalami masalah kesihatan termasuk lemah jantung, semput, darah tinggi, kencing manis dan buah pinggang.

Selain berlakon drama, Allahyarham juga pernah membintangi beberapa buah filem antaranya 'Layar Lara'.

www.myartis.com / Sumber: Berita Harian & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK AKAN AMBIL HAK ORANG LAIN" - REZA HASBI  BERSYUKUR DAH ADA 'JOB'

"Setelah sebulan berkongsi cerita mengenai kesempitan hidup, masih ada netizen yang sindir dan perli-perli saya serta keluarga di laman sosial kononnya pemalas dan nak ambil hak orang lain yang lebih susah. Sebenarnya, saya bukanlah nak minta zakat yang diperuntukan untuk orang fakir miskin, sebaliknya hanya terfikir untuk memohon zakat bagi memulakan perniagaan atau apa-apa yang sesuai dengan keadaan saya.

"Saya pun masih sedar diri dan tak akan ambil hak orang lain. Ada orang lebih susah dan layak untuk menerima zakat itu," demikian kata pelakon Reza Hasbi yang sedih apabila terus menjadi mangsa kecaman netizen berikutan luahan mengenai kesempitan hidup sehingga merancang membuat permohonan bantuan di pusat zakat pada hujung Mei lalu menjadi tular di media sosial.

Menurut Reza, 30, sehingga kini dia masih menerima mesej berbentuk sindiran daripada netizen yang mempersoalkan niatnya meminta bantuan zakat dan beranggapan dia seorang yang pemalas dan cuba mengambil hak orang lain yang lebih susah.

Klik untuk gambar besar

Tambah Reza atau nama sebenarnya Muhammad Ridzuan Habullah lagi, isterinya ketika itu terkejut apabila dia menjadi sebutan di media sosial dan masih belum biasa dengan kecaman netizen namun kini sudah faham dan keadaan semuanya sudah okay seperti biasa.

Bercakap mengenai perkembangan terkini, Reza memberitahu dia ada menerima beberapa tawaran berlakon drama dan filem. Selain itu, dia juga membantu menjual produk milik seorang usahawan, ikon fesyen terkenal dan pelakon, Wak Doyok.

"Alhamdulillah saya ada terima beberapa tawaran berlakon drama dan filem. Walaupun hanya watak sampingan, sedikit sebanyak ia membantu saya menjana pendapatan untuk keluarga. Saya juga membantu menjual produk keluaran Wak Doyok dan apa yang boleh saya kata rezeki saya bertambah selepas apa yang telah berlakon.

www.myartis.com / Sumber & foto: mStar & Instagram Reza Hasbi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUKUMAN PENJARA 9 BULAN - FARID KAMIL DIBENAR TANGGUH

Pelaksanaan hukuman penjara sembilan bulan yang dijatuhkan atas kesalahan menggunakan dadah, pelakon dan pengarah, Datuk Farid Kamil dibenar menangguhkan sehingga rayuannya selesai.

Pada hujung November lalu, suami kepada Datin Diana Danielle diperintah menjalani hukuman itu selepas Mahkamah Tinggi Shah Alam menolak rayuannya terhadap hukuman penjara yang dijatuhkan Mahkamah Majistret Pelating pada 15 Mei lalu.

Penangguhan pelaksanaan hukuman itu dibenarkan dengan syarat jaminan RM10,000 dengan seorang penjamin dan pasport diserahkan kepada mahkamah. Bagaimanapun, pemohon boleh memohon pasport diserahkan sementara kepadanya jika ada keperluan.

Terdahulu, Farid telah pun menjalani hukuman penjara di Penjara Kajang selepas Mahkamah Majistret tidak membenarkan pemohoannnya untuk penangguhan pelaksanaan hukuman. Mengikut pertuduhan, Farid didakwa menggunakan dadah pada jam 4.30 petang di Pejabat Narkotik Petaling Jaya, dalam Daerah Petaling Jaya, pada 11 Januari 2018.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAKON 80-AN, NORLIDA AHMAD (CONNIE) MASUK ICU - ANAK MOHON DOA

Akibat terlalu banyak asid dalam darah sehingga merebak ke hati, pelakon era 80-an, Norlida Ahmad, 58, dimasukkan ke Unit Rawatan Rapi (ICU) Pusat perubatan Universiti Malaya kelmarin.

"Kami sekeluarga terkejut apabila ummi dimasukkan ke hospital kerana dia tidak pernah sakit teruk sebelum ini dan sangat menjaga pemakanannya sejak dulu,”

"Saya menghubungi ambulans apabila melihat ummi mula menggigil dan seperti hendak demam panas Jumaat lalu. Ummi terus dimasukkan ka wad ICU kerana keadaannya lemah dan tekanan darah rendah.

"Menurut doktor terlalu banyak asid dalam darah sehingga merebak ke hati sehingga berlaku jangkitan kuman pada buah pinggangnya," katanya.

Klik untuk gambar besar

Anak perempuannya, Ally Marisha Afrina Abdullah, 18, memberitahu yang ibunya berada dalam keadaan stabil biarpun tetap di bawah pemantauan doktor.

"Tekanan darah ibu pun sudah kembali normal. Pada mulanya, ibu dimasukkan ke hospital pada Jumaat lalu kerana terlalu banyak asid dalam darah sehingga berlaku jangkitan kuman pada buah pinggangnya.

"Semalam, ibu terpaksa dimasukkan ke ICU pula kerana ia sudah merebak ke hati. Alhamdulillah, ibu kini sudah stabil dan dia masih lagi di bawah pemantauan doktor," jelasnya.

Kata Ally, doktor masih mencari punca sebenar penyakit berkenaan memandangkan ibunya seorang yang begitu peka dalam penjagaan makanan.

"Saya belum dimaklumkan pihak hospital bila ummi akan dibenarkan keluar dari wad ICU kerana doktor masih membuat pemeriksaan terhadap penyakitnya.

"Saya ditemani makcik menjaga ibu di hospital sejak beberapa hari lalu. Setahu saya, dia selalu jaga makan. Sekarang ini doktor cuba mengesan punca penyakit itu," ujarnya.

Apapun, kata Ally, dia meminta semua pihak terutama sahabat handai dan rakan artis untuk sama-sama mendoakan agar ibunya kembali sihat seperti dulu.

"Ummi masih terbabit dalam bidang seni tanah air. Namun, dia sangat selektif dari segi tawaran berlakon dan hanya memilih projek bersama rakan baiknya saja. Ibu juga baru selesai penggambaran projek filem tahun lalu," tuturnya.

Mengimbas latarnya, Norlida atau lebih mesra disapa Connie adalah antara pelakon wanita paling popular pada era 1980-an.

Antara filem popular lakonannya adalah Tujuh Biang Keladi (1984), Bujang Lapok Kembali Daa (1986), Suara Kekasih (1986), Marah-Marah Sayang (1987), Gila-Gila Si Pikoy (1987), Dendang Remaja (1988), Tuah (1988), Guru Badul (1988) dan Sumpahan Mahsuri (1989).

Sepanjang pembabitan bidang perfileman, Connie dua kali dicalonkan dalam kategori Aktres Terbaik Festival Filem Malaysia, masing-masing menerusi filem Tujuh Biang Keladi dan watak lagenda Mahsuri dalam Sumpahan Mahsuri.

Beliau juga dipilih oleh peminat hiburan tempatan sebagai Pelakon Filem Wanita Popular pada Anugerah Bintang Popular BH (ABPBH) 1989. Tidak ketinggalan, dia turut menggenggam trofi Pelakon Pembantu Filem Popular pada ABPBH 1990.

www.myartis.com / Sumber: Berita Harian & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KHIR RAHMAN: "J-BORN TAK BOLEH MATI... PERLU TERUS DIHIDUPKAN"

"Alhamdulillah, kami sudah seperti sahabat dan seperti ada pegangan yang sama. Ketika dalam pertandingan, saya cakap pada Joey, J-Born tak boleh mati macam ini saja. Walaupun kami tak tahu sama ada kami akan menang atau tak, kami fikir J-Born perlu terus dihidupkan.

"Kami merancang untuk adakan lagu, filem dan siri J-Born. Ini baru bayangan sebab tak nak J-Born sampai di sini saja," demikian jelas anggota kumpulan J-Born, Khir Rahman yang juga pelakon dan pengarah yang memberitahu semasa dalam pertandingan lagi dia sudah memikirkan hala tuju kumpulan itu yang turut dianggotai Joey dan Vicha.

Kumpulan J-Born akan terus dihidupkan menerusi beberapa perancangan yang sudah difikirkan. Malam semalam, J-Born muncul juara program Muzikal Lawak Superstar (MLS) akhir sekali gus membawa pulang hadiah wang tunai RM150,000 berserta trofi. Mereka menewaskan tiga finalis lain iaitu kumpulan UNI, Newboh dan Botak.

Klik untuk gambar besar

Menurut Khir, MLS satu lagi platform terbaik untuk semua artis termasuk penyanyi, pelakon, pendakwah dan sesiapa saja untuk menunjukkan bakat dalam bidang komedi: "Kami sangat menghargai MLS sebab ia menggabungkan kami. Saya anggap pembabitan dalam kumpulan dan program ini satu rahmat.

"Bagi saya, MLS ruang yang baik buat semua pelakon, penyanyi, ustaz dan siapa saja boleh masuk program ini. Ustaz Fakhrul daripada kumpulan UNI sudah membuktikan dia boleh. Jadi, saya nak ajak kawan-kawan lain yang bukan pelawak masuk MLS jika ada musim depan. Kalau saya boleh, takkan orang lain tak boleh?" ujarnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAKON DANISH ISKANDAR DIJANGKITI COVID-19

Pelakon drama bersiri 'Shah Alam 40000', Danish Iskandar,17, telah mengalami demam panas, sesak nafas dan sakit dada serta sendi secara tiba-tiba, semalam, sebelum disahkan positif Covid-19.

Bapanya, Muhammad Burhanudin berkata, berita itu hanya diketahui selepas Danish mendapatkan rawatan di unit kecemasan Hospital Kuala Lumpur (HKL), malam semalam.

Muhammad berkata, Danish kini berada dalam keadaan baik dan sedang menjalani kuarantin kendiri di rumah sehingga 6 September ini.

"Pada awalnya saya cuba mendapatkan rawatan awal di rumah tapi kesakitan yang dialami Danish tidak menunjukkan perkembangan baik. Jadi, kira-kira jam 9 malam semalam saya bawa Danish ke HKL selepas dia mengadu sesak nafas, sakit dada dan demam.

Klik untuk gambar besar

"Selepas mengambil darah, melakukan ujian saringan Covid-19 dan x-ray, akhirnya Danish disahkan positif Covid-19 tahap dua. Keadaan Danish beransur baik cuma dia masih batuk, selesama dan sakit tekak.

"Bacaan oksigennya juga berada dalam keadaan normal. Danish kini menjalani kuarantin di rumah. Doakan Danish kuat dan dapat melawan wabak ini," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - ANAK KETIGA ROY AZMAN

Tahniah diucapkan buat Roy Azman, pelakon yang popular melalui drama bersiri Roda-Roda Kuala Lumpur di TV2 dan isterinya Fida atas kelahiran anak ketiga mereka baru-baru ini.

Bagi anda yang belum melihat baby Roy ni, jom tengok..!

Klik untuk imej besar...

Isteri Roy ketika hamil...


SAJAT: "EDIT STORY, PUTAR BELIT" - WARTAWAN TAMPIL BERSUARA

Semua mengetahui mengenai isu tentang status jantina usahawan yang dikenali sebagai Nur Sajat sudah lama menjadi tanda-tanya.

Namun, segalanya sudah terbongkar saat Sajat didakwa di mahkamah atas kesalahan gagal membayar cukai GST. Nama sebenarnya iaitu Muhammad Sajjad Kamaruz Zaman jelas terpapar di senarai kes di Mahkamah Sesyen Shah Alam.

Sejak daripada pendedahan itu, setiap laporan akhbar dan berita di kaca tv akan menyebut nama sebenarnya ketika menyampaikan berita serta informasi berkaitan kes beliau di mahkamah semalam.

Menerusi akaun Instagramnya, Sajat meluahkan rasa tidak puas hati mengapa nama sebenarnya itu harus disebut-sebut. Kata Sajat, itu semua hanya fitnah dan wartawan sengaja memutarbelitkan isu.

Klik untuk gambar besar

Agak bengang dengan kenyataan Sajat yang menghina profesion kewartawanan, seorang wartawan yang bertugas membuat liputan kes Sajat tampil mendedahkan situasi sebenar.

Menurutnya, sudah menjadi tugas utama wartawan untuk melaporkan kebenaran meskipun pembantu peribadi Sajat menelefon dan merayu-rayu supaya tidak menggunakan nama Muhammad Sajjad Kamaruz Zaman dalam mana-mana berita.

Rata-rata netizen juga sudah mula 'naik menyampah' dengan Sajat yang masih menafikan status jantinanya itu.

Sudah terang lagi bersuluh, takkan pula pihak mahkamah ingin menipu? Harapnya satu hari nanti Sajat akan berubah.

www.myartis.com / Sumber, foto & video: Beautifulnara, Utusan, Buletin TV3 & Instagram Sajat

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUIB: "KALAU SAYA KAHWIN, NANTI ORANG MARAH... BILA ANITA BAHAROM KAHWIN, TAK CUKUP SETAHUN (SUAMI MENINGGAL) TAK ADA ISU PUN"

"Diorang tak sabar ke nak marah saya kahwin? Kang kalau saya kahwin, nanti orang marah. Bila Anita Baharom kahwin, tak cukup setahun (suami meninggal) tak ada isu pun.

"Contoh la kalau saya nak kahwin, orang nak buka cerita dia... belum tahu dia macam mana pun dah cakap macam-macam... boleh ke dia ni? Muka garang la, kalau jadi mak tiri garang.

"Saya jadi tak faham... mungkin orang ambil berat fasal saya sebab itu mahu yang terbaik untuk saya tapi bila kita nak berumah tangga, kita saja yang tahu, yang kenal pasangan, kita saja.

"Mungkin orang hanya nampak luaran saja," ujar pelawak Shuib Sepahtu yang berasa hairan dengan segelintir netizen yang kurang senang jika dia berkahwin dengan wanita pilihannya, Watie Hanafiah.

Klik untuk gambar besar

Umum mengetahui, Shuib ketika ini sedang berkawan dan mengenali hati budi usahawan tersebut. Malah, ada netizen terus menilai wanita itu akan menjadi ibu tiri yang garang.

Dalam pada itu, Shuib turut mengakui adakalanya dia rasa rimas dan sensitif apabila ditanya mengenai soal pengganti Allahyarham isterinya, Siti Sarah.

"Kadang-kadang saya jadi sensitif bila orang tanya ‘dah ada pengganti ke?’. Soalan itu agak sensitif buat saya. Bukan apa, kalau kita sedih orang tahu… tak tahu la nak cakap orang tak faham ke atau mungkin memang mereka ambil berat kot," katanya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JEJAKA MAT SALIH PILIHAN HATI - DR. AMALINA SELAMAT BERTUNANG

"Excited about wedding planning x2 (UK 🇬🇧 & Malaysia 🇲🇾) 🥳😍🤵🏻👰🏻 #engaged." demikian kongsi pelatih pakar bedah Kolej Imperial London, Dr Nur Amalina Che Bakri, semalam.

Dia mengumumkan yang dirinya selamat bertunang dengan jejaka pilihan hatinya menerusi perkongsian di Instagram (IG) dan Twitter.

Dr Nur Amalina juga telah memuat naik gambar berdua dengan tunangnya dan foto jarinya disarung dengan cincin sebagai tanda pertunangan.

Dia turut menyatakan keterujaannya untuk merancang majlis perkahwinan di dua negara iaitu United Kingdom (UK) dan Malaysia, meskipun tidak berkongsi butiran lanjut mahupun tarikh bakal melangsungkan majlis pernikahannya itu.

Perkongsiannya tersebut telah mendapat ucapan tahniah daripada ramai artis dan selebriti termasuk pengacara terkenal, Datuk Aznil Nawawi, pelakon Lisa Surihani, usahawan popular Vivi Yusof dan selebriti, Daphne Iking.

Untuk info, Dr Nur Amalina ialah doktor yang bertangungjawab membantu pembedahan ketumbuhan mulut kanak-kanak Ainul Mardhiah di London hingga mencapai kejayaan.

Tahniah diucapkan!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - RAGAM NORA DANISH & PUTRA RAYQAL

Aksi menarik Nora Danish dan anaknya Putra Rayqal Ramli Rizal Ashram yang berwajah mirip anak Jepun. Heh.

Rasanya, hanya Putra Rayqal sahaja yang menjadi pengubat sepi Nora yang masih menjadi ibu tunggal selepas Papa Rayqal nikah baru. Harapan kita, Moga Nora dimurahkan rezeki dan dipertemukan dengan jodoh yang mampu membahagiakannya anak-beranak. Amin...!

Klik untuk imej besar...